Səyyar ASAN xidmət gələn ay bu rayonlarda olacaq – SİYAHI – Yenicag.Az\nAna Səhifə Cəmiyyət Səyyar ASAN xidmət gələn ay bu rayonlarda olacaq – SİYAHI\nSəyyar ASAN xidmət gələn ay bu rayonlarda olacaq - SİYAHI\nYeni Çağ Media Qrupu – Avqust 28, 2018 - 00:05\nSəyyar ASAN xidmət 1 – 30 avqust Astarada, 3 – 22 sentyabr Neftçalada, 3 – 17 sentyabr Ələt, Şəmkir, Ceyranbatanda, 3 sentyabr – 2 oktyabr İmişli, Xaçmaz, Lənkəran, Ağcabədi, İsmayıllıda, 3 – 27 sentyabr Qazaxda vətəndaşlara səyyar formada xidmət göstərəcək.\nVətəndaşlara Xidmət və Sosial İnnovasiyalar üzrə Dövlət Agentliyindən Yenicag.az-a verilən məlumata görə, səyyar şəkildə göstərilən xidmətlər Ədliyyə Nazirliyi, Daxili İşlər Nazirliyi, Əmək və Əhalinin Sosial Müdafiəsi Nazirliyi və Əmlak Məsələləri Dövlət Komitəsi tərəfindən təqdim olunur.\n– Daşınmaz əmlakın təsvirinə, dövlət qeydiyyatına alınmış hüquqlara və onların məhdudlaşdırılmasına (yüklülüyünə) dair dövlət reyestrindən arayışların verilməsi;\n– Fərdi yaşayış evləri üzərində mülkiyyət hüquqlarının təkrar dövlət qeydiyyatına alınması barədə çıxarışların, texniki pasportların verilməsi.\nasan xidmət, səyyar,\nDİQQƏT! “ASAN xidmət” və “ASAN Kommunal” mərkəzləri bu tarixlərdə işləməyəcək\nDİQQƏT! “ASAN xidmət” bu tarixlərdə işləməyəcək


Ankara terrorunda niyə Azərbaycanın adı çəkilir?\n19:00 15 Oktyabr 2015\n“Bu bir təxribatdır”\nAnkarada baş vermiş dəhşətli terror aktının ardından qəribə şaiyələr dolaşmaqdadır. Belə ki, terrorçuların terror aktını törətməzdən əvvəl azərbaycan dilində danışmaları sual işarələrinin də yaranmasına səbəb oldu.\nGörəsən, terrorçuların azərbaycan dilində danışmaları əvvəlcədən planlaşdırılıbmı və bu təxribatın arxasında hansı qüvvələr dayanır?\nMeydana çıxan suallarla bağlı Femida.az-a danışan Atlas Araşdırmalar Mərkəzinin rəhbəri Elxan Şahinoğlu bunun Türkiyə-Azərbaycan strateji əməkdaşlığına zərər vurmaq məqsədi daşıyan bir təxribat olduğunu bildirdi:\n“Bəli bu bir həqiqətdir ki, bəzi dövlətlər və terrorçu təşkilatlar Azərbaycan-Türkiyə strateji müttəfiqliyindən qıcıqlanırlar. Bu məqamda Ermənistanın da müəyyən maraqları var. Ola bilər ki, “canlı bomba” lara təlimat verilib ki, onlar azərbaycan dilində danışsınlar. Sonrada istintaq zamanı bu müəyyən olunsun və nəticədə, Türkiyə-Azərbaycan münasibətləri gərginləşsin. Çox təəssüflər olsun ki, İŞİD sıralarında xeyli sayda azərbaycanllılar da var. İŞİD rəhbərliyi çox yaxşı bilir ki, Türkiyə və Azərbaycan strateji müttəfiqidir. Məhz buna görə də, İŞİD həmin bombaların partladılması üçün Ankaraya azərbaycanlı terrorçuları göndərmişdi. İŞİD-in Türkiyə və Azərbaycanla bağlı planları var. Bir müddət əvvəl İŞİD-in İstanbuldakı baş nümayəndəsi həbs olunmuşdu. Həmin şəxs Azərbaycan vətəndaşı idi. Bunun özü çox şeydən xəbər verir. Nəticə etibarilə, bu son olaylar da Azərbaycan-Türkiyə münasibətlərinə kölgə gətirmək üçün təxribat sayıla bilər. Təbii ki, həmin təxribatların arxasında İŞİD dayanır”.\nElxan Şahinoğlunun fikirlərindən belə aydın olur ki, bu təxribatın arxasında İŞİD qüvvələri dayanır. Məsqəd isə bəllidir: Azərbaycan-Türkiyə münasibətlərinə xələl gətirmək. İŞİD-in son zamanlarda nümayiş etdirdiyi duruş da bu təxribatın əvvəlcədən hesablandığını deməyə əsas verir. Lakin ümid edirik ki, belə terror aktlarının törədilməsi iki qardaş ölkə arasında münasibətlərin korlanmasına səbəb ola bilməz. Hər iki dövlət beynəlxalq terrorizmə qarşı var gücü ilə mübarizə aparır.\nAnkarada əməliyyat - 98 nəfər saxlanıldı\nAnkarada ticarət mərkəzi yanır\nAnkaradan Qətər böhranı ilə bağlı açıqlama\nAnkarada atışma - Ölənlər var\nAnkarada İŞİD əməliyyatı - 6 nəfər tutuldu\nAnkarada Suriya müxalifəti ilə danışıqlar aparılacaq


Virtual qadin məkani\nAzərbaycan əhalisinin çox hissəsini təşkil edən qadınlar müəyyən dərəcədə gender stratifikasiyası obyekti, yəni qadın birliyi problemlərinin öyrənilməsinə diqqət və onların internetdə əks olunmasını tələb edən ictimai təbəqədir. Lakin qadın interneti Azərbaycanda hələ populyar deyil. Məsələ əsla qadın birliyi üçün aktual mövzuların azlığında deyil, onlar kifayət qədərdir. Daha doğrusu müstəqil sosial qrup kimi internet şəbəkəsində şəxsi qadın nümayəndəliyinə səy göstərməkdə qadınların özlərinin təşəbbüssüzlüyüdür. Bu da qadın virtual informasiya resurslarının az olmasının səbəbidir\nBütövlükdə dünya təcrübəsində virtual qadın məkanı şərti olaraq iki hissəyə bölünür: "For woman" - "Qadınlar üçün və yalnız onlar üçün yox" və sosial qadın interneti. Qadın tematikasını gender problemləri səviyyəsinə qaldıran internet, sosial qadın interneti hesab olunur. Milli internetdə yaranan vəziyyət əksər hallarda müasir elmi gender tədqiqatlarının sosiuma təsirindən və ictimai qadın təşkilatlarının fəallıq dərəcəsindən asılıdır. Ölkədə onların sayı 130-dan artıqdır49. Ölkəmizin qadın tarixinin artıq çoxlu qlobal mərhələləri mövcuddur. Bunları nəinki ictimaiyyət, hər bir qadın bilməli, bununla da özünü ən yüksək sosial səviyyəyə qaldırmalıdır. Təəssüf ki, biz hələ dövlət strukturları50 və qeyri-hökumət təşkilatları tərəfindən aktual qadın problemlərinə dair fəaliyyətlərini internetdə təqdim tendensiyasından danışa bilərik. 130 qadın QHT-sindən yalnız iki təşkilat - Yaradıcı Qadınlar Assosiasiyası51 və "Azəri-Türk" Qadın cəmiyyəti52 qeyri-dinamik, kiçik saytlara malikdirlər. Azərbaycanda insan hüquqlarının müdafiəsi Mərkəzinin saytında bir neçə qəzet məqaləsi təqdim olunmuş kiçik gender bölməsi vardır53. Sosial qadın interneti ölkədə Gender İnformasiya Mərkəzinin portalı ilə təqdim olunmuşdur.\n"For woman" - "Qadınlar üçün və yalnız onlar üçün yox" misalında internet şəbəkələri qadın diskursu cəmiyyətində ümumi qəbul edilmiş qadın mövzularını əks etdirir. Onlar sərt gender stereotipləri ilə ənənəvi olaraq təsəvvürə gətirilən qadınların sosial və mədəni rolunu ehtimal edirlər. O, ana və arvad, ailə ocağının qoruyucusu, uşaqların tərbiyəçisi, kişilərin gözəl və zərif həyat yoldaşıdır və s.\nŞübhəsiz ki, "yaşamaq və valeh etmək məharəti"ni54 təbliğ edən belə internet maraqlıdır, müvafiq olaraq çoxsaylı auditoriyaya, həm də təkcə qadın deyil, həm də araşdırmaların göstərdiyinə görə kişi auditoriyasına malikdir. Onları kişiləri fəth etmənin, gözəlliyin sirləri, sağlamlıq, sağlam həyat tərzi, xarici görünüşdə dəbdə olan meyllər, kulinariya reseptləri, fərdi üslubun formalaşdırılması və s. maraqlandırır55. Bu virtual istiqamətin ümumi tendensiyası patriarxat cəmiyyətin bütün qanunlarına görə formalaşmış qadın imicinin qorunmasını, yəni sosial abadlaşdırmaya və qadınların cəmiyyətdə roluna kişi nöqteyi-nəzərinin üstünlüyünu, hakimliyini ehtimal edir. Müəyyən edildiyinə görə, kişi burada kütləvi sahənin, məhz resurs və hakimiyyət uğrunda əsas mübarizənin getdiyi sahənin subyektidir. Qadının ikinci dərəcəli, tabe vəziyyəti cəmiyyətin patriarxat dünya görüşünün əsasını təşkil edir, sabit stereotiplər formalaşmış, kişi və qadınların şüurunda dərin kök salmış və siyasi, iqtisadi, ictimai həyatın bütün aspektlərində meydana çıxır.\nParadoksal olsa da, ölkəmizdə bu istiqamət hələ heç qeyd olunmamışdır. 2006-ci ilin avqustunda məhz bir qrup kişi gözlənilmədən adı kifayət qədər iddialı olan sayt hazırlamışlar - "http://az-woman.com/"56 portalı, bir neçə kiçik xəbərlər, kulinariya, moda və hava. Portala çatmaq hələ tezdir, lakin... yarım ildən sonra o, ümumiyyətlə əlçatmaz oldu.\n"Exo"nun forumunda xüsusi qadın yarımfəsli yoxdur, lakin məşhur müğənni qadınlar, bəzi hallarda müvəffəqiyyət qazanmış qadınlar qonaq qismində dəvət olunurlar. Bununla belə müzakirə sahələri bir qayda olaraq iki istiqamətdə keçirilir: qadın karyerası, qadın müvəffəqiyyəti əsasən həyatın "mədəni" sahələri (kino, teatr, estrada, moda) ilə əlaqələndirilir; kişi qisməti - bu biznes, ordu, hakimiyyətin yüksək eşelonudur, kişilərin müvəffəqiyyəti imkan və səlahiyyət dairəsi ilə müəyyən olunur.\n"Zerkalo", "Azerbaijan" qəzetlərinin, "Azertag" və "Trend" agentliklərinin saytlarında forum yoxdur, buna görə də qadın və gender bərabərliyi məsələlərinə dair dərc olunan məqalələrə reaksiya vermək mümkün deyil.\nMəşhur "Turan" agentliyinin forumunun istifadəçilərinin rəyi qadınların yeni sosial rolunun dərk edilməsində, yeni qadının statusunda qarışıqlığı təsdiq edirlər. Onlar real gender bərabərsizliyinin başa düşülməsində tərəddüd edir, təkcə qadınların intellektual imkanlarını deyil, həm də qadınların yeni sosial rollara cəhdinin məqsədəuyğunluğunu şübhə altına alırlar. Bu forumun mövzuları: Kişini pul kimi heç nə bəzəmir, Məhəbbətdən nifrətə bir addım var: təsir göstərirmi? Pul və məhəbbət, Avantürizm ictimai faydalı peşə kimi, Şeytanın tarixi57, dnb.az. forumunda deyilir: "Hər bir qadın üçün Kişi - Müdafiəçi - Yaxşı qazanan zənciri (əsrlərdən bəri yaranmışdır) işləyir. Pul qazana bilmirsə, deməli kişi deyil. Qadın - Həyat yoldaşı - Qoruyucu kimi. Düzdür, indi qadını heç kimdən qorumaq lazım deyil, həm də qadın artıq qoruyucu deyil". Verilmiş forumun tematikası Yonular - Sevilər sərhəddi ilə qeyd edilmişdir58.\n/Strana.az/ forumu da qadın bölməsini sərhədlərlə qeyd etmişdir: kulinariya - məhəbbət (münasibətlər, hisslər, ehtiras, sizin tarixçələr, məhəbbətdə təcrübə)59.\nAzərbaycanın ən populyar forumlarından biri olan /Bakılılar.az/ özünün bütün azadlığına baxmayaraq qadın bölməsini iki istiqamətdə dərc etdirir60. Qadın klubu: məişət, kulinariya, paltar yuma, uşağa qulluq, moda, ətriyyat, dəyişək, qeybət, sirr və ... Kulinariya: ləzzətli yeməklər hazırlayan və öyrənmək istəyənlər üçün forum. Öz sirlərinizlə bölüşün və ya Azərbaycan, həmçinin dünya xalqları mətbəxinin inciləri üçün reseptləri dərc etdirin.\nÖlkədə ən məşhur /day.az/ xəbərlər saytının Penelopa - Women Forum forumu aşağıdakı problemləri müzakirə etməyi təklif edir: kulinariya və məişət, analıq, uşaqlıq və tərbiyə, gözəllik dünyası, toy. "Heç kim sənin kim olduğunu və heç kim sənin həmsöhbətinin kim olduğunu bilmir. İdeal vəziyyətdir, elə deyilmi? - deyə media nümayəndəsi xəbər alır. Yaxınlarla nadir hallarda müzakirə olunan məsələləri bəzən tanış olmayan adamlarla müzakirə etmək asandır. Açıqcasına və bəzəksiz. Başqaları ilə məsləhətləş, özününkülər ilə eksperiment apar..."\n/1news.az/ forumunda Qlyamur və Qlyanets (gözəllik, kulinariya, analıq, əl işi, qadın sirləri...qadınlar nə istəyirlər?), Romantika və Flirtlə (etiraf edirik, bölüşürük, məsləhətləşirik və sadəcə tanış oluruq)! Qarşılıqlı münasibətlərin psixologiyası və digər çətin məsələlər) birgə çıxış edir. Qlyamur və Qlyanets qadınların inkişafını xarici atributlar, cazibədarlıq, gözəlliklə əlaqələndirir, axı "qadınlar dekorativ cinsdir"61, Romantika və Flirt isə "düşmənçilik dilində" tam gücü ilə "cinslərin müharibəsi" şəbəkə müzakirəsini keçirirlər.\n"Düşmənçilik dili - digər dini, milli, mədəni və ya daha spesifik submədəni dəyərlər sisteminin daşıyıcıları olan "opponentlərin" bütün kəskin dil ifadəsinin ümumiləşdirilməsidir. Bu təzahür irqçilik, ksenofobiya, millətlərarası düşmənçilik və dözülməzlik və həmçinin seksizm formasının təzahüri kimi çıxış edə bilər. Axırıncısı insanların cinsə görə diskriminasiyanın ideologiya və təcrübəsini təqdim edir. Əlbəttə, düşmənçilik dili ziddiyyət və münaqişələrin nəticəsidir, onlar dilçilik sahəsindən kənarda qalırlar, məsələn, ya tarixdə, ya da bugünkü siyasi və ya iqtisadi maraqlarda kök sala bilər. Bundan başqa, xüsusi hal kimi - müzakirə mədəniyyətinin olmaması"62. Konservativ və ya ultraavanqard görüşlərin xeyri haqda xəbər və emosional mühakimələrin güclü axını və həmçinin sosial rol seçiminin olmaması ölkədə gender inkişafının mürəkkəbliyini əks etdirir. "Bizim cəmiyyət qadına zorla ikinci dərəcəli rol qəbul etdirir - o, mütləq kimlə isə məsləhətləşməli, kimə isə ümid olmalı, öz yerini bilməli, qohumlarının tələbləri ilə hesablaşmalı, "mənliyini" boğmalı, hesab etməlidir ki, bunun üçün yalnız "biz" anlayışı vardır. Təsəvvür yaranır ki, onun sadəcə öz şəxsi tələbatlarından çıxış edərək, hər hansı bir arenaya çıxmağa hüququ yoxdur"63. Məhz gender bərabərliyi cəmiyyətdə sosial davranışın azad seçiminə zəmanət verir. Bu ümumi qəbul edilmiş qanunlardan fərqlənə və hətta onlara əks ola bilər.\nÖlkəmizdə yaradılmış gender saytlarının təhlili göstərir ki, informasiya texnologiyalarının təsir dairəsi hələlik ictimaiyyətlə əlaqələr yaratmaq üçün zəruri element kimi dərk edilmir. Üstəlik, müvafiq dəyərlər informasiya cəmiyyətinin əsas prinsiplərinə cavab vermir. Axı bu cəmiyyətdə informasiyanın keyfiyyəti və operativliyi hər şeydən vacibdir. Ənənəyə görə hətta informasiya məkanında da yalnız kişilərin zövqləri əsasında yaranmış sistemlər qadınların imkanlarını ailə və məişət məsələləri çərçivəsində məhdudlaşdırırlar. KİV və qadın problemlərinin mətbuatda işıqlandırılması məsələsinə gəldikdə isə belə çıxır ki, KİV və mətbuat dövlətin ümumi münasibətindən və müvafiq strateji dəyərlər mövqeyindən çıxış edir.\nBu vəziyyət tarixən yaranmışdır. Bunun pis və ya yaxşı olduğunu söyləmək çətindir. Lakin əksinə də ola bilərdi. Bununla belə, müəyyən məqamdan sonra mədəniyyətin tənzimlənmiş mexanizmi daha işləyə bilmir. Bəs belə halda nə etməli? Bəlkə "kişi dəyərlərini" "qadın dəyərləri" ilə əvəz etmək lazımdır? Bunun kömək edəcəyinə güman yoxdur, çünki bir ifrat halın başqa ifrat halla əvəz edilməsi heç nəyi dəyişmir. Deməli, həm kişilərin, həm də qadınların pozitiv dəyərlərini birləşdirən mədəniyyət modelləri axtarıb tapmaq lazımdır.\nƏnənəvi və virtiual KİV qadına maraq göstərmir və onun cəmiyyətdəki roluna patrialxal baxışları möhkəmlətməkdə davam edir, qadınlar siyasət və iqtisadiyyat sahələrindən sıxışdırılır. Yeni başlanmış XXI əsr və bütövlükdə üçüncü minillik istər siyasətdə, istərsə də iqtisadiyyatda "qadınlara xas keyfiyyətlərin" cəlb olunmasını təkidlə tələb edəcəkdir. Eyni zamanda "kişi keyfiyyətlərinə" tələbat azalacaqdır64. Vaxtilə kişilərin fiziki qüvvəsini səfərbər etmiş aqrar və sənaye əsrləri başa çatmaqdadır, indi "qadın əsri" - intiusiya, diqqətçilik və işdə səliqə-sahman tələb edən informasiya texnologiyaları əsri başlanır.\nƏlbəttə, "kişi" və "qadın" keyfiyyətlərinə tələbat yenə də qalır. Lakin onların nisbəti dəyişir. Təəssüf ki, bəziləri bu həqiqəti inadkarlıqla başa düşmək istəmir. Qadın problemlərinin həlli üçün qadın təşkilatları tərəfindən inkişaf etdirilən işlərin yenə də davam etdirilməsi zəruridir, lakin onların əhəmiyyəti azalmışdır. Halbuki, qadınların köməyi ilə informasiya texnologiyalarından istifadə etməklə, bütün cəmiyyətin problemlərini üzə çıxarmaq olar, bu isə hamıdan ötrü maraqlı və faydalı olacaqdır.\nMəsələn, reproduktivlik problemi qadın layihələrinin çoxunda xalis feminist mövqelərdən əks etdirilir. Lakin bu problemə son illərdə baş vermiş demoqrafik dəyişikliklərdən təcrid edilmiş şəkildə yanaşdıqda gender tarazlığının pozulmasının nə dərəcədə fəlakətli olması görünmür. Demoqrafik şərait dedikdə, təkcə kişilərin və qadınların nəsli davam etdirmək sahəsində ciddi təsbit olunmuş reproduksiya funksiyaları nəzərdə tutulmur. Əksinə, bu, sözün geniş mənasında (böhranlı və digər şəraitdə) cəmiyyətin sosial sahəsində - iqtisadiyyatda, siyasətdə, mədəniyyətdə kişilərin və qadınların rollarının yenidən bölüşdürülməsi prosesidir. Bu proseslər, digər postsovet respublikalarında olduğu kimi, Azərbaycanda da cəmiyyətin strukturunun və onun sisteminin transformasiyasına gətirib çıxarmış siyasi proseslərin nəticəsidir.\nBeləliklə, ölkəmizdəki virtual mənbələrin təhlili göstərir ki, gender mədəniyyəti bütövlükdə cəmiyyətin mədəniyyətini təşkil etməsə də, bu sonuncudan asılıdır və ənənələrlə novatorluğun vəhdəti və ziddiyyəti baxımından, mədəniyyətin bu iki növünün hər ikisi eyni qanunauyğunluqlara tabedir.\nGender mədəniyyəti - eyni sosial proseslərin müxtəlif sosial şəraitdəki spesifikasını və xarakterini aşkar etməyə imkan verən əsas kateqoriyalardan biridir.\nYuxarıda qeyd etdiyimiz kimi, gender mədəniyyəti bu və ya digər xalqın mənəvi inkişafını səciyyələndirən ümumi mədəniyyətin törəməsi olub, mədəni ənənələrin cinslərin spesifik qarşılıqlı təsir sahəsində necə əks olunmasını göstərir. Mədəniyyət maddi və mənəvi dəyərləri qoruyub saxlamaqdan, bu dəyərlərin mənimsənilməsi prosesində onların artmasından və gələcək nəsillərə çatdırılmasından ibarət olan inteqrasiya prosesinin vəhdətidir. Mədəniyyətin əsas funksiyası dəyərlər yaratmaq prosesində təzahür edir. Gender mədəniyyəti onu təşkil edən elementlərin qarşılıqlı münasibətlər sistemi və eyni zamanda həmin elementlərin istehsalı və təkrar istehsalı prosesidir. Bu, inkişaf etməkdə olan dinamik prosesdir, məzmun və forma etibarilə daim zənginləşməkdə olan, ətraf aləmin reallıqlarına çox həssaslıqla münasibət göstərən bir hadisədir.\nMərkəzi qadın saytlarında, məsələn, Peterburq Universitetinin Gender Mərkəzinin, Moskva Gender Araşdırmaları Mərkəzinin qadın saytlarında gender mədəniyyəti - əməli davranışa xas olan ənənələri, dəyərləri və bu davranışın məqsədlərini əhatə edən qeyri-institusional sistem kimi izah edilir. Eyni sosial institutların müxtəlif ölkələrdə nəyə görə müxtəlif şəkildə işləməsini, bu və ya digər sosial novasiya və əxzetmələrin nəyə görə bir yerdə asanlıqla, başqa yerdə çətinliklə tətbiq edilməsini izah etmək lazım gələndə gender mədəniyyəti anlayışından fəal istifadə edilir.\nMahiyyət etibarilə bu sosial-mədəni fenomenin anlaşılmasında ən mühüm məqam ondan ibarətdir ki, gender mədəniyyəti obyektiv sosial prosesdə subyektivliyin dərəcəsini əks etdirir. Kulturoloji və sosial dəyərlər arasında qarşılıqlı əlaqələr heç bir başqa sahədə gender mədəniyyətində olduğu dərəcədə aşkar təzahür etmir. Virtual materiallar ictimai münasibətlər çərçivəsində gender mədəniyyətinin bir növ "ixtisaslaşmasını" əks etdirir. Bu materiallarda xalqların gender aləminə daxil olmasının konkret unikal mexanizmləri barədə, xalqların psixologiyasının və tarixi təcrübəsinin subyektiv xüsusiyyətləri ilə əlaqələndirilən sosial həyat fəaliyyəti tiplərinin formalaşması haqda söhbət açılır.\nFransız tədqiqatçıları (yuxarıda adını çəkdiyimiz "internet qızları" saytı) gender mədəniyyətinə daha praqmatik tərif verirlər. Onların fikrincə, gender mədəniyyəti müəyyən cəmiyyətdə davranışın öyüd-nəsihət yolu ilə mənimsənilən və sosial mühitdə yayılan tipik nümunələrinin məcmusudur. Nəzərdən keçirdiyimiz anlayışın mənasını izah etmək üçün çox vaxt gender davranışının psixoloji ölçüləri olan əqidələr, hisslər və dəyər oriyentasiyaları kimi anlayışlara da istinad edilir. Gender mədəniyyətinin qorunub saxlanması və ya dəyişməsi cəmiyyətin sosial-mədəni dinamikasını müəyyən edən sosiallaşma prosesi çərçivəsində baş verir.\nBir sıra saytların kontent-analizi göstərir ki, real cəmiyyətdə gender mədəniyyəti cəmiyyətin yalnız cüzi bir hissəsini, məsələn elmi elitanı əhatə edir, qalan əhaliyə isə heç bir təsir göstərmir. Gender mədəniyyəti cəmiyyətin demokratikləşmə dərəcəsindən, həmin cəmiyyətdə hamılıqla qəbul edilmiş dəyər və normaların olub-olmamasından asılıdır.\nƏnənəvi cəmiyyətin gender mədəniyyətində ümumiyyətlə dəyərlər və ilk növbədə mənəvi dəyərlər dəyişilməz müqəddəs irs, təməl rolu oynayır. Bu təməlin dağıdılması patriarxal cəmiyyətin və ənənəvi dəyərlər sisteminin tədricən ləğv edilməsinə yönəlmiş qərəzli cəhd hesab edilir. Dəyərlərin qavranılmasında mühavizəkarlıq gender dünyabaxışlarında mühafizəkarlığa gətirib çıxarır və real sosial münasibətlərin spesifikasını müəyyənləşdirir. Gender patriarxal mədəniyyətinin bəlkə də ən birinci düşməni - novatorluqdur.\nModernist gender mədəniyyəti isə (bax: məsələn, "Stervı" ("Ləçərlər") saytı) əksinə, yeni normaları cəsarətlə qəbul etməyə və geriyə baxmadan gələcəyə doğru irəliləməyə hazırdır. Lakin bütün bü inqilabilik ultıraradikal feminizmin əsasını təşkil edən bir doqmatik ideyaya bağlıdır və ideoloji baxımdan, cəmiyyətin nəzərində həmin ideyaya haqq qazandırılmasına şərait yaradır. Buna müvafiq olaraq, digər bioloji növün dəyişilməz ("əbədi") dəyər kimi danışıqsız qəbul edilməməsi ideyası da mühafizəkarlıqdır.\nBizim fikrimizcə, gender münasibətlərinin harmonikləşdirilməsi prosesi ümumi demokratik prosesin tərkib hissəsidir. Lakin demokratikləşmənin guya öz-özünə, avtomatik olaraq gender problemlərinin həllinə gətirib çıxaracağını güman etmək lazım deyil. Əksinə, gender hərəkatının məqsəd və vəzifələri barədə təssəvürlərin təhrif edilməsi ifrat feminizm təzahürlərinə və ya aqressiv qarşıdurma hallarına gətirib çıxara bilər.\nVirtual aləm real dünyamızda müxtəlif gender mədəniyyətlərinin eyni vaxtda, paralel mövcüd olmasını əks etdirən ən yaxşı vasitədir. Bu mədəniyyətlərin yaranmasında milli mədəniyyətin xüsusiyyətləri heç də sonuncu rol oynamır. Bu problem mədəni antropologiyanın, etnik sosiologiyanın, etnik psixologiyanın - bir sözlə, yeni, relyativist paradiqmanı bərqərar edən yeni elmi istiqamətlərin nailiyyətləri nəzərə alınmaqla çox ciddi şəkildə öyrənilməlidir. Ayrı-ayrı ölkələrin gender mədəniyyətləri sahəsində aparılan araşdırmaların istiqamətini və onların daxili məzmununu dəqiq təsəvvür etmək, virtual məkanda kommunikasiyanı təhrif edən "gender hay-küyü" ilə həyatsevər kulturoloji ənənələrin eyniləşdirilməsindən çəkinmək lazımdır.\nİnformasiya texnologiyaları genderin aşağıdakı istiqamətlərini təhlil etməyə imkan verir:\ngender sosiologiyası - insan qruplarının davranışını cinsi mənsubiyyət, yaş, yaşadığı yer (kənd - şəhər) və sair əlamətlər baxımından öyrənir;\ninsan hüquqları - cinsindən, yaşından, etnik və ya dini mənsubiyyətindən, siyasi əqidələrindən, yaşadığı yerdən asılı olmayaraq bütün insanların malik olduğu hüquqlar və ayrı-seçkiliyin yolverilməz olması məsələləri nəzərdən keçirilir;\nqadınlara qarşı zorakılıq - cinsi mənsubiyyət əlamətinə görə zorakılığın bütün formaları (seksual, psixoloji, iqtisadi və s.) əhatə edilir;\nailə planlaşdırması və reproduktiv hüquqlar - reproduktiv sağlamlıq məsələləri və istər qadınlar, istərsə də kişilər üçün reproduktiv davranışı sərbəst seçmək hüquqları nəzərdən keçirilir;\nməşğulluq - bu məsələ, haqqı ödənilən və ödənilməyən işlərin kişilər və qadınlar arasında bölüşdürülməsi aspektində nəzərdən keçirilir. Bu, ailənin inkişafına qadının əmək töhvəsini qiymətləndirmək üçün, eləcə də uşaqların tərbiyəsində, ailə üzvlərinə qulluq edilməsində kişilərin iştirakının stimullaşdırılması mexanizmlərini axtarıb tapmaq üçün zəruridir;\ntəhsil - əhalinin bu xidmət növü ilə əhatə olunmasının dərəcəsi, əhalinin cinslər üzrə təhsil səviyyəsinin səbəbləri və nəticələri araşdırılır;\nkütləvi informasiya vasitələri - gender stereotiplərinin formalaşmasına çox böyük təsir göstərir. Bu sahədə gender araşdırmaları cins əlamətinə görə ayrı seçkilik edilmədən qadın və kişi obrazlarının təsəvür edilməsinin etik normalarının yaradılması üçün son dərəcə zəruridir;\nədəbiyyat və incəsənət - gender münasibətlərini mənəvi təsir vasitələri ilə təqdim edir və müxtəlif tarixi dövrlərdə, müxtəlif ölkələrdə kişilərin və qadınların vəziyyətindəki fərqləri (gender rollarını) aşkar etməyə imkan verən gender həssaslığı aşılayır;\ngender statistikası - ölkənin, vilayətin, rayonun, şəhərin və ya kəndin ümumi nailiyyətlərindən daha çox, milli nemətlərin və xidmətlərin stratlar arasında nə dərəcədə ədalətli bölüşdürüldüyünü göstərən gender amili nəzərə alınmaqla bütün müvafiq göstəriciləri təqdim edir;\nkeçid dövründə baş verən iqtisadi, sosial və siyasi dəyişikliklər bir sıra problemlər yaratmışdır: işsizlik, yoxsulluq, ömrün qısalması, əhalinin sağlamlığının pisləşməsi, cinayətkarlığın artması, müsbət dəyərlərin dəyişməsi, əhalinin təhsillə əhatə olunma dərəcəsinin azalması və s.\nBeləliklə, virtual aləm hüquq, iqtisadi münasibətlər, səhiyyə, ailədə qarşılıqlı münasibətlər, sosiologiya, təhsil, ədəbiyyat, mədəniyyət və s. sahələrdə yaranan aktual gender problemlərini əks etdirir. Bu halda qadınların və kişilərin fikirləri eyni dərəcədə nəzərə alınmır. Hiss olunur ki, müvafiq saytlarda gender termini feminizmin sinoniminə çevrilmişdir. Hərçənd, son illərdə qadınların problemləri ilə yanaşı, kişilərin problemləri də informasiya məkanına çıxarılır.\nİnformasiya sahəsinin gender təhlili əhalinin ehtiyaclarını aşkar etmək, onların fəaliyyətinə nəzarət və sədlər axtarışı metodlarından istifadə edilməsini, iqtisadi və sosial proseslərin bütün mərhələlərində həmin proseslərin iştirakçılarının özlərini cəlb etməklə və onların üstünlük verdiyi məsələləri nəzərə almaqla bu metodların tətbiq edilməsini nəzərdə tutur.\nQadınlar üçün internet informasiya resurslarına istinadların siyahısı ilə Azərbaycan Gender İnformasiya Mərkəzinin portalında tanış olmaq olar.\nBiz gender problemini sosial dəb kimi deyil, üçüncü sektorun inkişafına təsir göstərəcək amil kimi nəzərdən keçiririk. Regionlarda üçüncü sektorun feminizasiyası gedir və bunun səbələri bizim fikrimizcə aşağıdakılardır:\nkəndlərdəki kişilərin qazanc dalınca qonşu ölkələrə getməsi və həm də Qarabağda 20 il davam edən silahlı münaqişələr nəticəsində yaranmış demoqrafik disbalans üzündən regionlarda qadınların sayı kişilərin sayından çoxdur;\nkişilərin əksəriyyəti, xüsusən də sosial cəhətdən aktiv olanları biznes və ya siyasətlə məşğul olmağa üstünlük verərək, bunda öz problemlərinin həllinin qısa yolunu axtarırlar. QHT-lər isə sosial statusa heç nə əlavə etmir;\nqadınların əksəriyyəti ali təhsilə malikdirlər, bu cür adamlar isə QHT-lərin böyük hissəsini təşkil edir;\nsosial-iqtisadi və psixoloji səbəblərdən QHT-lərdə cavan qadınlar (20-30 yaş) aktiv iştirak edirlər.\nMüasir sosial proseslərin tədqiqat mərkəzi "AREAT" və AGİM respublikanın regionları üzrə sosial marketinq keçirmiş və vətəndaş inkişafına dair tendensiyaları ümumiləşdirmişlər. QHT-lərin ən çox fəaliyyət göstərdiyi səhiyyə, təhsil, mədəniyyət sahələri qadınlar üçün yaxındır. Regionlarda qadınlar tərbiyə və təhsil sahəsində çox aktivdirlər - 46%, səhiyyədə - 25%, mədəniyyətdə - 17%, demokratiyanın inkişafında - 8%, sahibkarlığın inkişafı və dəstəklənməsi - 2%65. Bundan əlavə, sırf qadın sahələri hesab edilən bu istiqamətlərdə QHT-lər üçün yeni üzvlər toplamaq daha asandır.\nBizim fikrimizə görə, bilmək lazımdır ki, qadınların çoxu feminist yanaşma deyil, sağlam gender yanaşması göstərirlər. "Siz hansı ictimai təşkilatlarda işləməyə üstünlük verirsiniz?" sualına cavablar belə təqsim olunmuşdur:\ntədqiq olunan regionlarda 37,8% və ya praktiki olaraq hər üçüncü qadın cavab vermişdir ki, kişi və qadınlardan ibarət qarışıq QHT-lərdə işləməyə üstünlük verərdilər, çünki onları peşəkar artım planında pespektivli hesab edirlər.\n19,9% - sırf qadın QHT-sində işləməyə üstünlük verirlər, belə ki, QHT-də özlərinin adət etdikləri sosial mühitin- analığın davamını görürlər.\n42,3% - QHT-nin xarakteri haqda ümumiyyətlə düşünməmişlər, lakin eşitmişlər ki, sırf "qadın" qurumu olmaq sərfəlidir, bu halda sponsor yardımı almaq asan olur66.\nYəni üçüncü sektoru təmsil edən qadınların təxminən yarısı kişilər kimi fəaldırlar və sosial inkişafın bütün sahələrində çalışmağa hazırdırlar.\nQərb cəmiyyətində "üçüncü sektor" termini ictimai münasibətlərin dövlət tərəfindən tənzimlənməsinin əlavə vasitəsi kimi yaranmışdır. İctimai təşkilatlarla dövlət hakimiyyəti arasında daha sıx əlaqələrin tənzimlənməsi üçüncü sektorun inkişafı üçün zəruri şərtdir. İnformasiya texnologiyalarının inkişafı mülki məsələlərdə bu cür birgə iştirak vasitəsinə çevrilə bilər, çünki müasir dövrdə vətəndaş cəmiyyəti adi informasiya cəmiyyəti ilə deyil, postinformasiya cəmiyyəti ilə əvəz olunmaqdadır.\nAzərbaycanda demokratik islahatlar illəri ərzində ciddi sosial potensial toplanmışdır. Bu potensialın inkişafına mane olan bir sıra neqativ amillərə və şərtlərə baxmayaraq, onun vətəndaş cəmiyyətinin və hüquqi dövlətin formalaşmasına ciddi təsirinin perspektivi aydın görünməkdədir. İnkişaf etmiş vətəndaş cəmiyyətində insanla dövlət arasında "üçüncü sektor" deyilən (dövlət sektorundan və özəl sektordan sonra sayca üçüncü olan) qeyri-hökumət təşkilatları (QHT) yaranır.\nQHT vətəndaş cəmiyyətinin ən kütləvi və səciyyəvi elementidir. Üçüncü sektorun inkişaf dərəcəsi və onun sosial təsirinin qüvvəsi cəmiyyətdə demokratikləşmənin və makroiqtisadi inkişafın səviyyəsi ilə düz mütənasibdir. Müasir demokratiya güclü dövlətlə ağlabatan həddə tənzimlənən bazar iqtisadiyyatı və güclü vətəndaş cəmiyyətinin tərəfdaşlığına əsaslanır. Keçid dövrünün sosial kapitalı məhz vətəndaş cəmiyyətinin hesabına yaranır.\n"Üçüncü sektorun" formalaşması problemləri gender baxımından son dərəcə aktualdır. Bu gün qarşıdurmaların və münaqişələrin əsas mənbəyi ideoloji sahədən sosial sahəyə keçmişdir. Sosial sahə isə, sözün ən geniş mənasında, qeyri-dövlət, qeyri-kommersiya təşkilatlarının və ən əvvəl qadın QHT-lərin böyük əksəriyyətinin fəaliyyət göstərdiyi sahədir.\nİnformasiya resursları sahibkarlığı inkişaf etdirməyə, investorlar və donorlar axtarıb tapmağa, korrupsiyaya qarşı mübarizə aparmağa imkan verir. Bu resurslar həm dövlət səviyyəsində qəbul edilən qərarları, həm də və ən başlıcası, həmin qərarların həyata keçirilməsi mexanizmini açıq edir. Təsadüfü deyil ki, bu gün respublikamızda bazar iqtisadiyyatı və vətəndaş cəmiyyətinin inkişafı üçün göstərilən beynəlxalq kömək informasiya cəmiyyətinin formalaşmasına yönəldilmişdir. İndi vətəndaş cəmiyyəti adi informasiya cəmiyyəti ilə deyil, postinformasiya cəmiyyəti ilə əvəz edilməkdədir.\n49 Azərbaycan Gender İnformasiya Mərkəzinin verilənlər bazası.\n62 "KİV-də düşmənçilik dili: gender ölçülməsi" -http://owl.ru/win/womplus/2002/denisova2.html\n64 Ə.Abasov, Y. Qasımova. Genderin aktual problemləri. Bakı, 2002, s. 21.


Səttar Möhbalıyev: “Qalib Azərbaycanın regiona gətirdiyi müsbət reallıqlar dəyşməzdir” - Veteninfo.Az\n02.10.2021 - 15:40\nSəttar Möhbalıyev: “Qalib Azərbaycanın regiona gətirdiyi müsbət reallıqlar dəyşməzdir”\n“Vətən müharibəsi başlayan ilk gündən axıra kimi bütün Türkiyə mətbuatı Azərbaycan həqiqətlərinin ölkə ictimaiyyətinə, həmçinin dünyaya çatdırılması üçün xüsusi fədakarlıqlar nümayiş etdirdi. Bu ölkənin aparıcı media mənsubları mütəmadi olaraq cəbhə bölgəsindən, Azərbaycan Ordusunun uğurlarından, ölkə vətəndaşlarının vətənpərvərliyindən, ermənilərin Azərbaycanın dinc sakinlərini hədəf almasından, törətdiyi hərbi cinayətlərdən reportajlar hazırlayır, dəqiq və qərəzsiz informasiya çatdırırdılar. Müharibədən sonra da Şərqi Zəngəzurda və Qarabağda işğal vaxtı ermənilərin vandal əməllərindən və işğaldan sonra Azərbaycanın bu ərazilərdə apardığı bərpa-quruculuq işlərindən məlumatlar dərc edirdilər. Həmçinin Türkiyə ictimaiyyəti həmişə olduğu kimi, müharibə dönəmində də bizə mənəvi dəstək oldu, dualarını əskik etmədilər, müharibənin gedişini həyəcanla izləyirdilər, hər bir uğurumuzun sevincini yaşayırdılar. Bu, ayrılmaz tarixi birlik və qardaşlığın sonsuz nümunəsidir”.\nBu fikirləri Veteninfo.az Azərbaycan Həmkarlar İttifaqları Konfederasiyasının (AHİK) sədri, Milli Məclisin deputatı Səttar Möhbalıyev deyib.\nOnun sözlərinə görə, müzəfər Ali Baş Komandan cənab İlham Əliyevin geniş izləyici auditoriyasına malik Türkiyənin nüfuzlu Anadolu Agentliyinə verdiyi müsahibə maraqla qarşılandı, Vətən müharibəsindən öncə Ermənistan dövlətinin yeni ərazilər işğal etmək planlarını, bu məqsədlə törədilən uğursuz hərbi təxribatları, hakimiyyətə gəlmiş yeni siyasi qüvvələrin xəyal etdikləri hərbi uğurlarla öyünmək niyyətlərini açıb göstərdi: “Görünür, Ermənistanda hakimiyyətə kimin gəlməsindən asılı olmayaraq bir amal var: işğalçılıq və təcavüzkarlıq. Ölkə rəhbərliyi xalqına verdiyi vədləri, götürdüyü öhdəlikləri yerinə yetirmək qabiliyyətində olmadığı üçün belə uğursuz və biabırçı məğlubiyyətlə nəticələnən əmələ əl atdı. Bu da onları layiq olduqları rəzalətə çevirdi. Müharibəyə gətirib çıxaran səbəblər bir daha göstərir ki, bu işğalçı dövlətin heç bir sülh niyyəti olmayıb. Anlamırdılar ki, bu işğalın sonu bir gün gələcək, artıq onların qarşısında günü-gündən sürətlə inkişaf edən, iqtisadi göstəriciləri durmadan artan, Ordusu bütün əlamətlərinə görə bu ölkənin ordusunu üstələyən güclü bir Azərbaycan var”.\n“Prezident İlham Əliyev işğalın uzun müddət davam etməsində, sülh yolu ilə həllini tapmamasında beynəlxalq vasitəçilərin də məsuliyyətli olduğunu qeyd etdi. Təbii ki, hər şey aydın idi, Azərbaycan torpaqları işğal olunmuşdu, azərbaycanlılar öz yurdlarından qovulmuşdu, BMT Təhlükəsizlik Şurasının məlum qətnamələri də ortada idi və bütün dünya bunu görürdü. Münaqişənin həllinin bir yolu var idi: Ermənistan ordusunun işğal etdikləri ərazilərdən çıxması. Vasitəçilər isə ikili mövqedən çıxış edərək təcavüzkara heç bir təzyiq göstərmədilər, sanksiya tətbiq olunmadı, cəzasızlıq Ermənistanı daha da azğınlaşdırdı və müharibəni qaçılmaz etdi”, – Milli Məclisin deputatı bildirib.\n“Dövlət başçımızın dediyi kimi, Ermənistan Azərbaycanla münasibətləri normallaşdırmağda maraqlı olmalıdır və bunun üçün səy göstərməlidir. Qalib Azərbaycanın regiona gətirdiyi müsbət reallıqlar dəyşməzdir və bütün bölgənin xoşbəxt gləcəyinə tam təminat verir. Ermənistanın dövlət kimi mövcudluğunun yeganə çıxış yolu isə yaranmış vəziyyətlə barışmaq və qonşularına olan məkirli siyasətindən əl çəkməkdir. Azərbaycanın sülhsevər mövqeyi ortadadır, cənab Prezident bunu həmişə bəyan edir. Dövlət başçımız həmçinin Ermənistanda faşizmin yenidən baş qaldıraraq təxribat törədəcəyi təqdirdə məhv ediləcəyini də həmişə xatırladır. Təbii ki, bu, Azərbaycanın legitim hüququdur. Ermənistan cəmiyyəti də anlamalıdır ki, düşdükləri bu rəzil durumun səbəbi faşizmdir və bu niyyətdən çəkinməlidirlər”, – S.Möhbalıyev qeyd edib.\n22.10.2021 - 16:55\n22.10.2021 - 11:41\nBakıda iqlim dəyişikliyinə həsr olunmuş tədbir keçirilib\nSahibə Qafarovadan sərt cavab: “DAĞLIQ QARABAĞ DEYƏ BİR BÖLGƏ YOXDUR”\nFəxrəddin Altun: “Qardaş Azərbaycanın şanlı qələbə qazanmasından şərəf duyuruq”\n22.10.2021 - 09:49\nGözəl diyarımız olan Zəngilan rayonunun azad edilməsindən 1 il ötür\n22.10.2021 - 09:48\nZəngəzur dəhlizinin açılması Azərbaycanın növbəti tarixi nailiyyəti olacaq\n22.10.2021 - 06:19\nPrezident İlham Əliyevin 2021-ci il 17 oktyabr tarixində Füzuli rayon ictimaiyyətinin nümayəndələri ilə görüşünə dair.


“Rövnəq Abdullayevlə Qorxmaz Hüseynov həmişə qabları mənə yuduzdururdular” - DEPUTATDAN ETİRAF » Hurriyyet.org - Online qəzet\n“Rövnəq Abdullayevlə Qorxmaz Hüseynov həmişə qabları mənə yuduzdururdular” - DEPUTATDAN ETİRAF\nHurriyyet.org-un məlumatına görə, bunları Milli Məclisin üzvü, Lerik rayonundan deputat İqbal Məmmədov SOCAR prezidenti Rövnəq Abdullayevlə dostluğu haqda suala cavabında deyib. O, “Modern.az” saytına geniş müsahibəsində bu barədə danışıb.\nRövnəq müəllimlə çox rayonlara getmişik. O, bəzi məmurlardan fərqli olaraq heç zaman tək yemək yeməz. Rövnəq müəllim, hamını stolun başına yığır”.\nİlahiyyat İnstitutuna yeni bina verildi\nƏhmədzadınin korrupsiya "kurotarları" - ONLAR KİMLƏRDİR?..\nBunu edənlər 3000 manat cərimələnəcək\nİqbal Ağazadə meyiti tapılan əmisi oğlundan danışdı: "Biznesmen idi..." - YENİLƏNİB\n"Ombudsmana əlavə səlahiyyətlər verilməlidir" - DEPUTAT\nİCRA BAŞÇISI GENERALLA QUDA OLDU – Hakim elitada daha bir ittifaq\n“Sənin icarə haqqında alçaqcasına dediyin yalanlara...”


“Deputatların fəaliyyəti ilə bağlı yeni mexanizmlərin düşünülməsinə ehtiyac yoxdur” – BAHAR MURADOVA – EtikXəbər\nMilli Məclis (MM) sədrinin müavini Bahar Muradova hesab edir ki, deputatların fəaliyyəti ilə bağlı yeni mexanizmlərin düşünülməsinə ehtiyac yoxdur.\nEtikxeber.az-ın məlumatına görə, o, deyib ki, bu məsələdə ən ağır cəza mexanizmi cəmiyyətin qınağıdır.\nB. Muradova həmçinin, “Kütləvi informasiya vasitələri haqqında” qanuna yeni dəyişikliklərin edilməsi ilə bağlı səslənən fikirlərə münasibətini açıqlayaraq deyib ki, adıçəkilən qanuna indiyə qədər mövcud olmayan məqamlar, əlavələr müzakirə olunaraq, plenar iclasların birinə çıxarıla bilər:\n“Müəyyən dəyişikliklər qəbul olunduqdan sonra bu sahənin statusu ilə bağlı anlaşılmazlıqlar aradan qalxacaq. Bundan sonra hər bir internet resursunun statusu məlum olacaq. Mətbuat Şurasının və digər qurumların fəaliyyətinin tənzimləyəcək yeni qanun layihəsinin hazırlanmasına ehtiyac yoxdur. Bu sahədə, sadəcə, məsləhətləşmələrə ehtiyac var”.\nMM-in mətbuatla bağlı problemlərin aradan qaldırılması üçün daim axtarışda olduğunu deyən vitse-spiker bildirib ki, parlament jurnalistlərinin ixtisaslaşdırılması layihəsi üzərində işləmək olar:\n“Biz burada qeydiyyatdan keçən jurnalistlərin Milli Məclisin işinə bələd olması üçün onlara treninqlər keçirilməsinə hazırıq”.\nDeputatlarin fəaliyyəti ilə bağlı məsləyə toxunan B. Muradova deyib ki, yeni mexanizmlərin düşünülməsinə ehtiyac yoxdur:\n“Bu məsələdə ən ağır cəza mexanizmi cəmiyyətin qınağıdır. Ayrı-ayrı media orqanlarında söyüş kampaniyaları aparılır. Bu da ayrı-ayrı mətbuat nümayəndələrini adekvat olmayan hərəkətlərə vadar edir. Bunun bir tərəfi peşə eqoizmi ilə, digəri isə məlumatda önə çıxmaq, eksklüziv məlumat yaymaq həvəsi ilə bağlıdırsa, yarısı da mənəviyyata bağlı olmalıdır. Bunu heç kim inkar edə bilməz”.\nParlament dünya ölkələrinin parlamentlərinə Xocalı ilə bağlı müraciət edəcək- BİRİNCİ VİTSE-SPİKER


“31 dekabr Dünya Azərbaycanlılarının Həmrəylik Günü” və Yeni il münasibətilə tədbir keçirilmişdir. - Naxçıvan Müəllimlər İnstitutu\n“31 dekabr Dünya Azərbaycanlılarının Həmrəylik Günü” və Yeni il münasibətilə tədbir keçirilmişdir.\nTədbiri giriş sözü ilə açan institutun rektoru Azad Novruzov qeyd etmişdir ki, Bu gün dünyanın harasında yaşamasından asılı olmayaraq ürəyi Vətəni ilə döyünən hər bir Azərbaycanlının bayramıdır.\nAzərbaycanlıların həmrəylik modelinin müəllifi Ümummilli lider Heydər Əliyevdir. Məhz Ümummilli Liderin birbaşa təşəbbüsü və konkret addımları sayəsində dünya azərbaycanlılarının həmrəyliyinin təmini məsələsi öz həllini tapıb. Bu proses Naxçıvan Muxtar Respublikasının Ali Məclisinin “Dünya azərbaycanlılarının həmrəylik və birlik günü haqqında” 1991-ci il 16 dekabr tarixli qərarı ilə dekabrın 31-nin dünya azərbaycanlılarının həmrəylik günü elan edilməsi nəticəsində başlayıb. Sonra Azərbaycan Milli Məclisi həmin qərarı bütövlükdə ölkə miqyası üçün qəbul edib. Beləliklə, uzun və azərbaycanlıların birləşməsi baxımından çox şərəfli olan bir yola çıxılıb.\nAzərbaycanlıların həmrəylinin əsas prinsipləri yığcam şəkildə Heydər Əliyevin aşağıdakı fikirlərində ifadə olunmuşdur: “Harada olursa-olsun azərbaycanlıların birlikdə, bərabər olması əsas şərtlərdən biridir. Biz çalışırıq ki, Azərbaycanın daxilində bütün qüvvələri toplayaq. Eyni zamanda, Azərbaycandan kənarda yaşayan azərbaycanlılar da öz qüvvələrini toplamalıdırlar. Ayrı-ayrı qüvvələrin, qrupların arasında fikir müxtəlifliyi ola bilər. Bu, təbii haldır. Ancaq Azərbaycanın müstəqilliyini qorumaq, ərazi bütövlüyünü saxlamaq üçün hamı bütün başqa fikirləri kənara qoyub birləşməli, bir hədəfə vurmalı, bir məqsədə xidmət etməlidir”.\nBurada müasir mərhələdə Heydər Əliyevin azərbaycanlıların həmrəyliyinə verdiyi məzmunun təməl şərtləri əks olunub. Bunlar bütövlükdə azərbaycançılıq ideologiyasının müddəalarıdır. Azərbaycançılıq başqa məsələlərlə yanaşı, həmrəylik konsepsiyasının da əsas ideya mənbəyidir. Bu gün həmrəylik gününün qeyd edilməsi bütün dünya azərbaycanlıları tərəfindən artıq bir zərurətə və mənəvi ehtiyaca çevrilmişdir.\nSonra Humanitar və ictimai fənlər kafedrasının müəllimi Aslan İbrahimov çıxış edərək bildirmişdir ki, Azərbaycançılıq ideologiyası Həmrəylik konsepsiyasının yaradılması və formalaşdırılmasının əsas məmbəyidir. Bu konsepsiyanın əsas məqamları aşağıdakı kimi qruplaşdırmaq olar.\nBirincisi, azərbaycanlıların həmrəylik məsələsi Azərbaycan Respublikasının siyasi-coğrafi sərhədlərini aşır. Buraya dünyanın bütün regionlarında yaşayan azərbaycanlılar daxildir. Yəni azərbaycanlıların vahid millət kimi birliyi və bərabərliyi məsələsi qoyulub. Bu o deməkdir ki, Azərbaycan xalqının və dövlətinin gələcəyi ilə bağlı məsuliyyəti harada yaşamasından asılı olmayaraq bütün azərbaycanlılar daşıyırlar.\nİkincisi, həmrəylik Azərbaycan cəmiyyətində fikir müxtəlifliyinin təmin edilməsinə qətiyyən zərər verməməlidir. Plüralizm, demokratik düşüncə hüququ tam məzmunu ilə saxlanmalıdır. Ayrı-ayrı qruplar, yaxud partiyalar ölkənin siyasi gələcəyi ilə bağlı öz fikirlərini müstəqil şəkildə ifadə edə bilərlər. Bu o deməkdir ki, həmrəylik müasir tarixi mərhələdə vətəndaş cəmiyyəti və demokratik dövlət quruculuğu kontekstində gündəmə gətirilir. Ulu Öndər bunun Azərbaycan üçün optimal modelini verir. Belə ki, həmrəylik azərbaycanlıların milli-mədəni dəyərlərə sahib çıxmasında, yaşadıqları ölkədə cəmiyyətə aktiv inteqrasiya olmaqda və müstəqil dövləti qorumaqda özünü göstərməlidir.\nÜçüncüsü, dünya azərbaycanlılarının həmrəyliyi müstəqil dövlətin qorunması və ərazi bütövlüyünün saxlanması aspektlərində real məzmun kəsb etməlidir. Bu, həmrəyliyin “bir hədəfi və bir məqsədidir”. Bununla müstəqil dövlətin qorunması hansı ölkədə yaşamasından asılı olmayaraq, hər bir azərbaycanlının müqəddəs borcu kimi başa düşülməlidir. Belə bir yanaşma müasir tarixi mərhələdə “siyasi millət” anlayışının Azərbaycan üçün gözəl bir modelinin ortaya qoyulması deməkdir.\nTələbələrin hazırladıqları bədii hissəyə baxdıqdan sonra, İncəsənət kafedrası əməkdaşlarının və Təsviri incəsənət ixtisası tələbələrinin əl işlərindən, rəsm əsərlərindən və kulinariyya nümunələrindən ibarət sərginin təqdimatı olmuşdur.\nPrevious Almaz Məmmədovanın təqdimatında “Manipulyasiya texnikaları” adlı təlim keçirilmişdir.\nNext Naxçıvan Müəllimlər İnstitutunun professor-müəllim heyəti bayram sovqatı ilə zabit və əsgərlərin bayramlarını təbrik etmişlər.


Dünya köhnə dünyadır, ya təzə?\nBəs günorta tok-şouları? Onlar da «həp aynı».\nBu payıza oxşar yaz uzandıqca uzanır. Havadan üşürgələnib oturmuşam isti bir bucaqda - kompyuterin önündə. Yazıram: «Qobustan»ın qonşusu kim olsun? Bizim təmizlikçi xanım da təbii ki, öz işindədir. Fikri də məndə:\n- Ay Sevda xanım, deyirəm, dünya yaman dəyişib. Əvvəllər hər idarədə makinaçılar olardı, şakha-şukla yazardılar. İndi hərə özü yazır...\nMənim fikrimsə öz yazımdadı: Ötən həftə Qobustanda olan «Azadlıq» radiosunun müxbirləri qəribə mənzərənin şahidi olublar. Ancaq xanımı da cavabsız qoymaq olmaz:\n- Elədir - deyirəm, day bu sənin tanıdığın makinalardan deyil a, yaman çoxbilmişdi…\n- Eh, nə deyirsən de, dünya əvvəllər gözəldi...İndi hər şey dəyişib, dadı-duzu qaçıb...\nQoruğun Kiçik daş hissəsində qum karxanası yerləşir!\n- Yox, - deyirəm, elə demə. Dünya köhnə dünyadı və həmin anda Flora xanımın mahnısıyla bitirirəm sözümü:\nDünya köhnə dünyadı, sevgiləri təzədi...Elə havayla da ucadan oxuyuram (Qobustan yaddan çıxdı. Heç dünya əhəmiyətli Qoruğun yanında qum karxanası olarmı, ilahi?)\nHər yandan gülüş səsləri eşidirəm:\n- Yenə oxuyun, yenə!\n- Bircə o qalmışdı. Ölkədə oxuyan azdı?\nİndi hamı oxuyur!\nBir test: Səhərlər oyanan kimi televizorunuzun düyməsini basın. Sonra kanalları 7 dəfə çevirin. Ancaq oxuyan-çalan görəcəksiniz! Bu azmış kimi, xora təzəlikcə yeni bir avaz da qoşulub. Yaxşı, tutaq ki, səhər-səhər yuxudan oyananların ovqatını düzəltmək istəyirlər. Bəs günorta tok-şouları? Onlar da «həp aynı». Qonaqlar da, söhbətlər də az dəyişir. Məsələn, ənənə və novatorluqdan danışmağa məcbur olan illərin sənətçisi onu xalqın qonaqpərvərliyi ilə qarışdırır! Və bu duzsuz söhbətlər uzandıqca-uzanır. Nə bəzəkli dekorasiyalar, nə xalı-xalçalar, nə də reklam edilən mebellər söhbətin cılızlığını, qonaqların şəxsiyyətsizliyini ört-basdır edə bilmir. Yadıma 70-80-ci illərin aparıcısı olduğum AzTV-si düşür (mən ona Tək TV deyirəm). İnanın, o TV-nin səviyyəsi indikilərlə müqayisə olunmaz!\nNiyə bizim TV-lərdə, radiolarda insan yoxdur?\nUzağa getməyək, türk TV-lərinə baxaq: Zibillikdən butulka toplayıb satmaqla keçinən evsiz-eşiksizdən tutmuş, küçədəki əsnafadək hər kəs xəbər proqramının daimi personajıdır. Filan şeyə zam yapıldı, bəhmən şey qiymətdən düşdü, ölkə gəzisində olan baş bakana küçədə olan birisi söz atdı və s. və i.a. Bəs biz niyə dəyişmirik, görüb-götürmürük? Hələ türk xəbər spikerlərinin müdrikliyi, peşəkarlığı, xarizması (Mehmet Ali Birand, Uğur Dündar, Ali Kırca), özlərini xalqdan biri sayması (halbuki təkcə transferləri milyonu aşır) adamı heyran qoyur. Hələ maqazin proqramlarına baxıb qafasında fərqli Türkiyə quranlara zaman-zaman xatırlatmaları: gerçək Türkiyə o deyil, bax budur! Siz heç bizim TV-lərdə gerçək Azərbaycanı görmüsünüzmü? Mənə yazın!\nQara Bakının ən qara kəndi hansıdır?\nBizim təmizlikçi xanım qara Bakının ən qara kəndindən - Balaxanıdandır. Öz sözüylə desək, «nöyütün içindəndəndir». Bu kənd həm neft fontanlarıyla, həm də zibil poliqonuyla «ünlənib». Çirklənmiş torpaqlar üzündən o kənddə xəstə uşaqlar doğulur. O kənddə illərdir qışda qaz üzünə həsrət qalmışdılar, bu il həsrətə son qoyuldu. O kənddə bəzi məhəllələrə aylarla su gəlmir. O kənddə işsizlikdən bezən adamlar «yeni iş yeri tapıblar» - Balaxanı zibilliyi! Adını da bilirsinizmi nə qoyublar? DUBAY!\nİndi mən sizdən soruşuram. Niyə o qara kəndin sakinləri bizim TV-lərin qəhrəmanına çevrilməsin? Yoxsa gerçək Azərbaycanın üzü səhərdən-axşamacan «vur çatlasın-çal oynasın» düşüncəsiylə yaşayanlardır? Niyə bizim təmizlikçi ötən günlərin - tək TV-li günlərin həsrətiylə yaşasın? Niyə mən onu ovundurmaq üçün Flora xanımın o mahnısını oxuyum?\nNərimanovun Stalinə məktubu...\nƏlimdə çoxlu kitab girirəm ofisə. Yenə təmizlikçidir:\n- Ay Sevda xanım, yenə bu nə kitablardır? Verin biz də oxuyaq.\n- Nərimanovun Stalinə yazdığı məktubdu, al oxu!\n- Yox, istəmirəm...\n- Bəs nə istəyirsən?\n-Pro lyubov, pro jizn!\nGülüb-gedirəm...Ah, bu «lyubov», ah bu «jizn!» Mən onu niyə kitablarda yaşamalıyam ki?!


Gündəm 17 Avqust 2021 17:56 (UTC+04:00)\nİlin əvvəlindən ölkə əhalisinin sayı 20063 nəfər və ya 0,2 faiz artaraq 2021-ci il iyul ayının 1-i vəziyyətinə görə 10 milyon 139 min 196 nəfərə çatıb.\nTrend xəbər verir ki, bu barədə Dövlət Statistika Komitəsinin yanvar-iyul hesabatında qeyd olunub.\nMəlumata görə, əhalinin ümumi sayının 53 faizini şəhər, 47 faizini kənd sakinləri, 49,9 faizini kişilər, 50,1 faizini isə qadınlar təşkil edir.\nƏdliyyə Nazirliyinin rayon (şəhər) qeydiyyat şöbələri tərəfindən cari ilin yanvar-iyun aylarında 56 min 63 doğulan körpə qeydə alınıb və əhalinin hər 1000 nəfərinə bu göstərici 11,3 təşkil edib. Doğulanların 53,1 faizi oğlan, 46,9 faizi isə qız uşaqları olub.\nBu ilin birinci yarısında ölkədə 37047 ölüm halı qeydə alınıb və əhalinin hər 1000 nəfərinə ölüm səviyyəsi 7,5 təşkil edib.\n2021-ci ilin altı ayı ərzində qeydiyyat şöbələri tərəfindən 23231 nikaha daxilolma və 8168 boşanma halları qeydə alınıb və əhalinin hər 1000 nəfərinə 2020-ci ilin müvafiq dövrü ilə müqayisədə nikahların sayı 3,6-dan 4,7-yə, boşanmaların sayı isə 1,4-dən 1,6-ya qədər artıb.\nCari ilin yanvar-iyun ayları ərzində Daxili İşlər Nazirliyi və Dövlət Miqrasiya Xidmətinin müvafiq qurumları tərəfindən daimi yaşamaq üçün Azərbaycana 1231 nəfər gələn, Azərbaycandan isə 184 nəfər gedən qeydə alınıb, miqrasiya saldosu ölkə üzrə müsbət 1047 nəfər təşkil edib.


AFFA-dan "Neftçi"nin məşqçisinə sərt cəza: 20 oyundan uzaqlaşdırıldı, 16 min manat cərimə ödəyəcək - "Qafqaz Xəbər" qəzeti - qafqazxeber.az\nAFFA-dan “Neftçi”nin məşqçisinə sərt cəza: 20 oyundan uzaqlaşdırıldı, 16 min manat cərimə ödəyəcək\nSeptember 3, 2019 17:04 Redaktor\nAFFA-nın İntizam Komitəsi XXVIII Premyer Liqanın III turunda “Neftçi” – “Sumqayıt” oyununda baş verən insidentlərlə bağlı qərar qəbul edib.\nOxu.Az xəbər verir ki, matçın “Neftçi” klubunun məşqçisi Etibar Tarıverdiyev rəqib klubun baş məşqçisi Ayxan Abbasova əl ilə zərbə vurduğuna görə 20 oyun cəzalandırılıb, klub 16000 manat cərimə edilib.\nOyunun 82-ci dəqiqəsində “Sumqayıt” klubunun 17 nömrəli futbolçusu Murad Xaçayev ikinci sarı vərəqə alaraq meydandan kənarlaşdırıldığı üçün 1 oyun cəzalandırılıb, klub 200 manat cərimə olunub.\nBundan başqa, qarşılaşmanın 90+4-cü dəqiqəsində “Neftçi” klubunun 5 nömrəli futbolçusu Anton Krivotsyuk ikinci sarı vərəqə alaraq meydandan kənarlaşdırıldığı üçün 1 oyun cəzalandırılıb, klub 200 manat cərimə edilib.\nHəmçinin qarşılaşmanın əsas vaxtına əlavə olunmuş 4-cü dəqiqədə “Sumqayıt” klubunun 3 nömrəli futbolçusu Vurğun Hüseynov aqressiv davranışa görə birbaşa qırmızı vərəqə alaraq meydandan kənarlaşdırıldığı üçün 3 oyun cəzalandırılıb, klub 2400 manat cərimə olunub.\n“Sumqayıt” klubunun baş məşqçisi Ayxan Abbasov mətbuat konfransında aqressiv fikirlər səsləndirdiyinə görə, İntizam Komitəsinin 28 avqust 2019-cu il tarixli iclasında A.Abbasov haqqında çıxarılmış ciddi xəbardarlıq qərarı da nəzərə alınmaqla 1 oyun cəzalandırılıb, klub 800 manat cərimə edilib.\nOyun başa çatdıqdan sonra “Neftçi” klubuna aid olan, amma A buraxılış vəsiqəsi olmayan şəxslər meydana daxil olduğu üçün klub 800 manat cərimə olunub.


İraqın Tikrit “aşırımı”: İŞİD-lə hansı ölkələr mübarizədədir?! –ANALİZ\n05 March 2015 - 10:49\nİŞİD-ə qarşı yekun zərbəni vurmağa hazırlaşan İraq ordusunun Səlahəddin əməliyyatı ilə bağlı bir məqam xüsusi diqqəti çəkir.\nBu əməliyyatın əsas təlimatçıları İran ordusunun zabitləri, o cümlədən İnqilab Keşikçiləri Korpusunun xaricdə əməliyyatlar üzrə ixtisaslaşmış “Qüds” briqadasının generalı Qasim Süleymani olub. İran və İraq mediası Süleymaninin əməliyyat bölgəsindən şəkillərini yayınlayıb. Maraqlıdır ki, İraqda hazırda böyük sayda ABŞ ordusu hərbi təlimatçıları var. Ancaq əməliyyatın məhz iranlı zabitlər tərəfindən idarə olunması Bağdadın etibarlı tərəfdaş kimi İrana üz tutduğunu göstərir. Yeri gəlmişkən, son dövrlərdə bir neçə dəfə İraq rəsmiləri ABŞ hökumətini İŞİD-ə havadan yardım yollamaqda ittiham edib.\nİraq ordusu, tayfa silahlıları və şiə könüllü birlikləri ötən ilin əvvəllərindən İŞİD-in nəzarətində olan Tikrit şəhərinin azad edilməsi əməliyyatına başlayıb. Yerli mənbələrə görə, 30 min nəfərlik canlı qüvvədən ibarət ordu Tikrit və bütövlükdə Səlahəddin əyalətini İŞİD-dən təmizləməyi planlaşdırır. Bu əməliyyat Mosulun azad edilməsi əməliyyatının müqəddiməsi hesab olunur. çünki müşahidəçilərə görə, Mosulun azad edilməsi üçün ilk növbədə Tikrit və Səlahəddin əyaləti bütövlükdə təmizlənməlidir.\nBağdaddan150 kmşimalda yerləşən, Samirra şəhərinə yaxın Tikrit keçmiş İraq didkatoru Səddam Hüseynin doğulduğu şəhərdir. Eyni zamanda Tikrit İraqda Səddam tərəfdarlarının əsas qalası, Səddamdan sonra İraq hökumətinin nəzarət etməkdə çətinlik çəkdiyi şəhərlərdən biri olub. ötən il şəhər bütövlükdə İŞİD-in nəzarətinə keçib və bu zaman məlum olub ki, S.Hüseyn ordusunun qalıqları, keçmiş zabitlər İŞİD-ə qoşulub. O cümlədən diktatorun qızı bəyanat verərək İŞİD-in atasının qisasını aldığını elan edib.\nİraq qüvvələri Tikrit əməliyyatının birinci mərhələsinin başa çatdığını bildirib\nTikritin İŞİD-dən alınması İraqın bu qruplaşmadan təmizlənməsi üçün mühüm əhəmiyyət kəsb edən başlanğıc addım hesab olunur. Martın 3-də səhər saatlarında İraq ordusu və könüllü birliklərin başlatdığı əməliyyat qəfil olub və hücum qüvvələri Tikritin cənubunda Əbu Şəvarib, Təll əl-Fəzli istiqamətlərində bir sıra kəndləri İŞİD-dən geri alıb. Eyni zamanda əl-Ovcə, əl-Ələm və əl-Humrə məntəqələri azad edilib.\nƏməliyyat planlaşdırıldığı kimi davam edir, yalnız İŞİD-in ardıcıl həyata keçirdiyi kamikadze partlayışları və snayper atəşləri hücumun sürətini yavaşıdır\nSəlahəddin əməliyyat qüvvələrinin komandirlərindən biri bildirib ki, əməliyyat planlaşdırıldığı kimi davam edir, yalnız İŞİD-in ardıcıl həyata keçirdiyi kamikadze partlayışları və snayper atəşləri hücumun sürətini yavaşıdır. Bundan başqa Tikritə yaxın əl-Dur qəsəbəsini ələ keçirməyə yaxın olduğunu, həmçinin Allas neft yatağının ardınca Acil yatağının da geri alınması istiqamətində döyüşlərin başladığını bildirir. Hazırda İraq qüvvələrinin Tikrit uğurunda döyüşləri davam edir. Bəzi mənbələrə görə, İraq qüvvələri artıq Tikritə daxil olub və şəhərin yarı hissəsini azad edə bilib. Lakin bu barədə rəsmi açıqlama verilməyib.\nİraq polisinin rəhbəri general Raid Şakir isə bəyan edib ki, İraq qüvvələri Tikrit əməliyyatının birinci mərhələsinin başa çatdığını bildirib. Onun sözlərinə görə silahlı qüvvələr Səlahəddin əyalətinin azad eidlməsi əməliyyatının ilk mərhələsində Samirra şəhərinin şimalı, eləcə də Tikritin bəzi hissələrini azad edərək tamamlanıb. Eyni zamanda o bildiirb ki, qarşıdakı saatlarda İraq DİN-in bölgəyə göndərdiyi yeni qüvvələr və yeni silah-sursatla əməliyyatın ikinci mərhələsi başlayacaq. Son gələn məlumatlarda isə İraq qüvvələrinin Tikrit valiliyinə 300 metr məsafədə döyüşləri davam etdirdiyi qeyd olunur.\nYeri gəlmişkən, ötən gün ilk dəfə olaraq Türkiyə dövləti də İraqa hərbi yardım göndərib\nİraqdan məlumatlar qarmaqarışıq olsa da, aydın olur ki, hökumət Mosula doğru hərəkət üçün ilk növbədə ən təhlükəli bölgə hesab olunan Səlahəddin əyalətinin azad edilməsi əməliyyatını başladıb. Yeri gəlmişkən, İraq ordusu Mosulun azad edilməsi əməliyyatlarına hazırlığı ötən ilin payızından başladıb. Bununla bağlı hərbi təlim mərkəzlərində hazırlıqlar başladılıb, xaricdən dəvət olunmuş təlimatçılar İraq ordusuna təlim keçib. Yeni silah və sursat alınıb. Yeri gəlmişkən, ötən gün ilk dəfə olaraq Türkiyə dövləti də İraqa hərbi yardım göndərib.\nSəlahəddin əməliyyatı ilə bağlı bir məqam xüsusi diqqəti çəkir. Bu əməliyyatın əsas təlimatçıları İran ordusunun zabitləri olub. İran və İraq mediası Süleymaninin əməliyyat bölgəsindən şəkillərini yayınlayıb. Maraqlıdır ki, İraqda hazırda böyük sayda ABŞ ordusu hərbi təlimatçıları var.\nAncaq Səlahəddin əməliyyatı ilə bağlı bir məqam xüsusi diqqəti çəkir. Bu əməliyyatın əsas təlimatçıları İran ordusunun zabitləri, o cümlədən İnqilab Keşikçiləri Korpusunun xaricdə əməliyyatlar üzrə ixtisaslaşmış “Qüds” briqadasının generalı Qasim Süleymani olub. İran və İraq mediası Süleymaninin əməliyyat bölgəsindən şəkillərini yayınlayıb. Maraqlıdır ki, İraqda hazırda böyük sayda ABŞ ordusu hərbi təlimatçıları var. Ancaq əməliyyatın məhz iranlı zabitlər tərəfindən idarə olunması Bağdadın etibarlı tərəfdaş kimi İrana üz tutduğunu göstərir. Yeri gəlmişkən, son dövrlərdə bir neçə dəfə İraq rəsmiləri ABŞ hökumətini İŞİD-ə havadan yardım yollamaqda ittiham edib.\nƏgər əməliyyat uğurla başa çatsa, o zaman gözlənildiyi kimi yazda İraq ordusu Mosulun azad edilməsi əməliyyatına başlayacaq. Hələliksə əsas hədəf İraqda hər zamanda radikal qüvvələrin mərkəzi hesab olunan Tikritdir. Tikritin azad olunması İraqda İŞİD-in psixoloji olaraq məğlubiyyətinin əsasını qoya bilər. çünki bu şəhər ölkənin mərkəzində yerləşir, mərkəzi hökumətə ən çox təhlükəsizlik problemi yaşadan bir bölgədir. Eyni zamanda Bağdad yolunun üzərində, zəngin neft yataqlarınsa sahib olması Səlahəddin əyaləti və Tikritin önəmini artırır. Bu əyalətin İraq mərkəzi hökumətinin nəzarətinə keçməsi İraqda hərbi-siyasi və psixoloji olaraq mərkəzi hökumətin mövqelərini gücləndirmiş olacaq.(Birlik.az)


Minority Azerbaijan - Anti-maskaçılar Almaniyanın səhiyyə nazirini "gey donuz" adlandırıb\nAlmaniyanın gey federal səhiyyə naziri Jens Spahn 29 avqust şənbə günü Almaniyanın qərbində maskaya qarşı çıxan nümayişçilər tərəfindən təhqir olunub.\nAlmaniyanın gey federal səhiyyə naziri Jens Spahn 29 avqust şənbə günü Almaniyanın qərbində maskaya qarşı çıxan nümayişçilər tərəfindən təhqir olunub. Onun üzünə tüpürülüb və o, "gey donuz" adlandırılıb. Təcrübəli mühafizəkar millət vəkili Spahn mərkəz-sağçı Almaniyanın Bergisch-Gladbach şəhərində Xristian Demokrat İttifaqı partiyası üçün seçki kampaniyası zamanı çıxışı kəsildikdən sonra binanı tərk edib.\nAlmaniyanın koronavirusla mübarizədə göstərdiyi davranış onu böhran zamanı liderə çevirsə də, müxaliflərin kiçik, əksər hallarda həddindən artıq sağçı qrupu məmurlarda narahatlıq oyadıb.\nƏlbəttə ki, hətta kansler Angela Merkel hökumətinin yüksək etimaddan istifadə etməsinə baxmayaraq, anti-maskaçılar hiddətlənib. Son ictimai qəzəb ona gətirib çıxarıb ki, videolardan da göründüyü kimi, Spahn izdihama yaxınlaşaraq, onlarla danışmağa çalışıb.\nAlmaniya naziri koronavirus inkarçılarını Jen Spahn-a tüpürməkdə ittiham edir və bunun konstitusiyanı pozduğunu söyləyir. O, homofobik təhqirlər yağdıraraq “Rüsvayçılıq!”, “Utanc!”, “Rədd ol!!” qışqıran izdihamın qarşısında üz örtüyünü çıxarıb. Bəziləri onun üzünə tüpürün Digərləri isə ona nalayiq jestlər göstərib.\nHadisə CDU liderləri arasında həyəcan siqnalı verib. Belə ki, Münsterdə 31 avqust bazar ertəsi gününə planlaşdırılan kampaniya qapalı məkana köçürülüb.


Ucuz Franklindən aviabiletlər - bütün Franklindən teyyare bileti qiymətləri | Trips\nBurada Franklindən aviabiletləri ən ucuz qiymətə əldə etmək olar. Qiymətlər aviakassalarda və başqa məntəqələrdə olduğundan xeyli ucuzdur.\nDaxilə reyslər üçün Franklindən biletləri əvvəldən almaq daha etibarlı olardı. Bu yolla səfərdə xeyli qənaət etmək olardı. Uçuş vaxtını dəqiq bilməklə, öz cədvəlini əvvəldən qurmaq və şəxsi vaxtından maksimum səmərəli istifadə etmək olar.\nBir çox şirkətlər Franklindən biletləri ən ucuz qiymətlərlə almağa kömək edən xüsusi təkliflər təqdim edirlər. Çox vaxt bu təkliflər sərnişinlərin ən çox uçduqları daha populyar istiqamətlərə aid olur. Belə reyslərin qiymətləri xeyli aşağı olur.\nHəmçinin baxın: Franklinə aviabiletlər\n-22:00 GMT 15:14\nFranklindən reyslər həyata keçirən aviaşirkətlər\nFranklindən reyslər həyata keçirən Aviaşirkətlər Birliyi: Star Alliance


“Huawei” şirkəti “casusluq” etməkdə günahlandırıldı » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\n“Huawei” şirkəti “casusluq” etməkdə günahlandırıldı\nAvropa Parlamentinin Almaniyadakı nümayəndəsi Markus Buxayt “Huawei” ilə əməkdaşlıq məsələsinə görə Avropa Komissiyasına müraciət edib.\nOnun fikrincə, Avropa Birliyinin bəzi ölkələri 5G şəbəkələrinin inkişafında “Huawei-dən narahat olmasa da”, digərləri şirkəti bu bazarda rəqabət etmək imkanlarından məhrum edir.\nBuxayt Avropa Komissiyasının gələcək təhlükəsizlik əlaqələrini, yəni “Huawei” ilə işləməkdən imtina edən ölkələrlə məlumat mübadiləsini necə gördüyünü düşünür.\nBundan əlavə, deputat Avropa Komissiyasının Çinin mümkün sanksiyalardan imtina edən Birlik dövlətlərini necə qoruyacağını və beşinci nəsil şəbəkənin istifadəsinin genişlənməsi fonunda yüksək texnoloji müəssisələrini necə dəstəkləməyi planlaşdırdıqlarını soruşub.\nXatırladaq ki, 14 iyul 2020-ci il tarixində Böyük Britaniyanın rəqəmsal texnologiyalar, mədəniyyət, media və idman naziri Oliver Dauden ölkənin milli rabitə infrastrukturunda “Huawei”in avadanlıqlarından imtina etməsi barədə məlumatı təsdiq edib.\nSəlahiyyətlilər bu texnikanın Çin tərəfindən casusluq və ya Böyük Britaniyanın milli infrastrukturunu məhv etmək məqsədi ilə istifadə edilə biləcəyini təxmin edirlər.\n2019-cu ilin may ayında ABŞ-ın Ticarət Nazirliyi “Huawei”i qara siyahıya daxil edib. Şirkətə Amerika istehsalçılarından texnologiya və komponentlər almaq qadağan edilib. Üstəlik, Vaşinqton bütün tərəfdaşlarını “Huawei” avadanlıqlarından imtina etməyə çağırıb.


20:17 19 Oktyabr 2019\nFeminizm ideologiyasının meydana gəldiyi gündən bu günə qədər dəyişikliklərə uğraması onun müxtəlif qollarının ortaya çıxması ilə nəticələnib. Feminizmin ilk dalğası XIX əsrin ortaları - XX əsrin əvvəllərində meydana gəldi. Bu dalğanın əsas məqsədi qadınların seçki və digər hüquqları uğrunda mübarizəydi.\nBu yazıda feminizmin müxtəlif qolları və hərəkatları, onların hədəflərindən bəhs edilir. Çünki feminizm bir elmdir və bir çox hallarda onunla bağlı araşdırmalarda başqa elm sahələrinə də müraciət edilir. Bunlardan biri də ekologiya və fəlsəfə ilə əlaqəli inkişaf edən ekofeminizmdir.\nMilli.Az qadinkimi.com-a istinadən bildirir ki, ekofeminizm qadınların və təbiətin istismar olunmasının bir-birilə əlaqəli olduğu fikrini irəli sürərək, qadınların da yaşıl hərəkatda fəallığını vacib hesab edir. Ekofeminizmin digər bir önəmli fikri atamərkəzli sistemlərdə qadının təbiətə (və qapalı, xüsusi məkana), kişinin isə mədəniyyətə (və sosial həyata) daha yaxın hesab olunmasıdır.\nİrqçilik əleyhinə olan feminizm dil, din və irq fərqi olmadan bütün qadınların mübarizəsindən bəhs etsə də, bəzən müxtəlif azlıqların problemlərinə məhəl qoymamaqda ittiham olunur. İrqçilik əleyhinə olan feminizm bu mübarizənin yalnız ağ orta sinif qadınlarla məhdudlaşdırılmamasına və fərqli irqlərdən olan qadınları da əhatə etməsinə diqqət çəkir. Bu feminist hərəkata seksizm, irqçilik və sinif zülmü ilə mübarizə daxildir.\n"Feminizm" terminini "qadınlıq" ifadəsinə alternativ olaraq ilk istifadə edən yazıçı və şairə Alice Walker olmuşdur. Bu əvəzləmədə fərqli irqə mənsub və müxtəlif mənşəli qadınların hüquqlarının qorunması nəzərdə tutulmuşdu.\nLiberal feminizm feminizmin digər qollarına nisbətən daha əvvəl ortaya çıxdı; tarix boyunca sufrajistlər hərəkatı ilə əlaqələndirilib. Məqsədi qadınlara kişilərlə bərabər hüquq və imkanlar verməkdir: təhsil almaq, işləmək və kişilərlə bərabər siyasi həyatda iştirak etmək, eyni zamanda cəmiyyətdəki rollarının yalnız evdar qadın və həyat yoldaşı rolları ilə məhdudlaşmadığını təmin etmək. Liberal feminizm qadınlara qarşı ayrı - seçkiliyin qarşısını alan qanunvericilik islahatlarını bu məqsədə çatmaqda əsas vasitə hesab edir.\nHazırda liberal feminizmin əsas mübarizə üsulları qadınların maraqlarının təşkilatlanmasını təmin etmək, müvafiq qanunların hazırlanması, habelə böhran mərkəzləri və xüsusi problemlərlə mübarizəyə yönəlmiş dəstək qruplarının yaradılmasıdır. Liberal feminizm ideyaları müasir cəmiyyətdə daha çox yayılmışdır.\nMarksist feminizm ideologiyası Karl Marks və Fridrix Engelsin fikirlərinə dayanır. Qadınlara edilən zülmü kapitalist və sinfi zülmün xüsusi bir hadisəsi hesab edərək, kişiləri qadınları istismar edən dominant sinif hesab edir. Marksist feminizm ideologiyası qadınlara edilən zülmü şəxsi mülkiyyət institutları ilə əlaqələndirir və qadınların azad edilməsini proletariatın sinfi mübarizəsinin bir hissəsi hesab edir.\nKişi dominantlığının ən vacib mexanizmi qadın cinsiyyətliliyinə nəzarətdir. Məşhur feminist Katherine McKinnon deyir: "Marksizm üçün əmək nədirsə, feminizm üçün də cinsiyyət odur". 1960 -70-ci illərdə marksist feminizm nəzəriyyəçiləri ev qadını əməyi problemini də qaldırdılar.\nMarksist feminizmə ən yaxın meyil sosialist feminizmdir. Bu meyil qadının patriarxat və kapitalizm quruluşları tərəfindən ikiqat zülmə məruz qaldığı fikrini irəli sürür. Sosialist feminizmdə qadınları sıxışdıran sistemə "kapitalist patriarxiyası" deyilir.\nPop feminizm feminist fikirlərin pop mədəniyyətinə nüfuz etməsi və geniş auditoriyaya yayılmasıdır: Nigeriyalı yazıçı Cimamanda Ngozi Adichi'nin TED mühazirəsindən istifadə edərək "Hamımız feminist olmalıyıq" ifadəsini mahnısında istifadə edən Beyonce, BMT-nin xoşməramlı səfiri olan və feminist kitab klubunu açan Emma Watson və ya qadın və kişi arasındakı maaş bərabərsizliyi mövzusunda esse yazan Jennifer Lawrence. Pop feminizm cinsi ayrı-seçkilikdən tutmuş cinsiyyət kimliyi məsələlərinə qədər bir sıra problem və məsələlərə toxunur. Pop feminizm tez-tez feministlər tərəfindən tənqid olunsa da, müsbət cəhətləri də təqdir olunur. Çünki feminist fikirlərin yaxınlaşa bilmədiyi tamaşaçı kütləsini pop feminizm cəlb edə bilir.\nPostmodernist feminizm qadın/kişi ikili sistemini tənqid edir, daha mürəkkəb və çoxşaxəli cinsiyyət sistemi naminə bu cinsiyyət sistemindən və onun sərhədlərindən imtina etməyə çalışır. Bu sahədə əhəmiyyətli araşdırmaların müəllifi amerikalı filosof Judith Butler insana bioloji cinsiyyətə uyğun davranmağı əmr edən cinsiyyətin necə bir mədəniyyət əlaməti olacağını təhlil edir. O, cəmiyyəti heteronormativ hesab edir və cəmiyyətin gender normalarına uyğun olmayan hər hansı bir üzvünü qəbul etməkdən imtina edir.\nPost - kolonial feminizm əsasən ağ orta sinif qadınların hüquqlarını qoruyan Qərb feminist fikirlərə qarşı fikir kimi meydana gəldi. Üçüncü dünya ölkələrində yaşayan qadınların problemlərinə və post - kolonial mədəniyyətlərdə yaşayan qadınların həyatına diqqət yönəldir. Bu nəzəriyyə patriarxal və müstəmləkə zülmü arasında paralellər çəkir: patriarxal cəmiyyətdə qadınların həyatı əsasən müstəmləkə ölkələri sakinlərinin həyatına bənzəyir. Müstəmləkə ölkələrində yaşayan qadınlar həm gender əsaslı zülm, həm də müstəmləkə zülmü ilə qarşılaşmışlar. Post-kolonial feminizm fərqli irqlər və fərqli mənşəli qadınların bənzərsiz təcrübəsinə və unikal problemlərinə diqqət çəkir.\nPsixoanalitik feminizm bərabər hüququn yalnız islahatlar sayəsində qurulmasının mümkünsüzlüyünü vurğulayır. Çünki bərabərsizlik insan psixikasının dərin qatlarında gizlənir. Eyni zamanda psixoanalitik feminizm şüursuzluq nəzəriyyəsini inkişaf etdirir və qadınlara özlərini natamam hiss etdirən penisə olan paxıllıq haqda təsəvvürləri tənqid edir.\nRadikal feminizmin əsas məqsədi qadınları özünə tabe edərək istismar edən patriarxal sosial strukturlardır. Onlar patriarxal gender münasibətlərini qadınların istismarında başlıca səbəb hesab edirlər. Radikal feminizm cinsəllik, ailə münasibətləri və müxtəlif səviyyələrdə patriarxallıqla mübarizə aparır. Öz aktivlikləri ilə tanınan radikal feministlər qadın hərəkatlarının mövcudluğunun zəruriliyini vurğulayır, eyni zamanda bütün kişilərin qadınları sıxışdırmaqda və patriarxiya mexanizmlərini genişləndirməkdə maraqlı olduqlarını iddia edirlər.\nSeparatçı feminizm 1970 - ci illərdə radikal feminizmin ən geniş yayılmış qoludur. Onlar kişilərdən fiziki, psixoloji, emosional və mənəvi ayrılma fikrini təbliğ edirlər. Separatçı feministlər heterosesksual münasibətlərə qarşı çıxırlar və inanırlar ki, kişilər feminist hərəkata heç bir fayda gətirə bilməz və yalnız patriarxal münasibətlərin qurulmasına dəstək olurlar. Bu hərəkat Roxanne Dunbar tərəfindən təsis edilən "Hüceyrə 16" təşkilatı ilə başladı. Təşkilatın proqramına cəbhəçilik, ayrılıq və özünümüdafiə təlimləri daxil idi. Lezbian münasibətləri heç vaxt "Hüceyrə 16"-nın tərkib hissəsi olmasa da, lezbiyan separatizmin əsasını qoyan da məhz bu təşkilat oldu. Separatçı cəmiyyətlər bu gün də yaranmağa davam edir.\nPozitiv seksual feminizmə görə, qadınların öz seksuallıqlarından istifadə etmək və kişilərlə bərabər seksdən həzz almaq hüquqları var. Onlar təhlükəsiz və məcburi olmayan seksin tərəfdarıdırlar və slatşeyminqlə (ingiliscədə, "slat" - fahişə, "shaming" - utanma deməkdir. Feministlərin son dövlərdə itifadə etdikləri ifadədir. Qadın cinsiyyətinə ünvanlanan söyüşləri nəzərdə tutur) mübarizə aparırlar. Seks işçiliyinin ləkələnməsinə qarşı çıxırlar və seks işçilərini ilk növbədə, hüquqları qorunmalı olan şəxslər kimi qəbul görmələrini istəyirlər.\nOnları bəzən seks-neqativ feministlərlə müqayisə edirlər: ikincilər seksin bir iş növünə çevrilməsinə qarşı çıxırlar. Eyni zamanda fahişəlik, pornoqrafiya və cinsiyyətdən hər hansı məhsulun satışı üçün istifadə edilməsinə qəti etiraz edirlər.\nİlk baxışda zidd olan bu fikir arasında ümumi cəhətlər də var: hər iki cərəyanın nümayəndələri cinsi zorakılığa və qadın seksuallığının istismarına qarşı çıxır, amma bu problemlərin həlli üçün müxtəlif üsullar seçirlər.\nLiberal feminizm Böyük Britaniya və ABŞ-da daha geniş yayılmış sufrajist hərəkatının ideyalarından yaranmışdır. Onların məqsədi qadınların kişilərlə hüquqi və siyasi bərabərliyinə nail olmaq idi. İqtisadi və siyasi sahələrdə qadınlara qarşı ayrı-seçkiliyə qarşı çıxaraq qadınlara seçki hüququ verilməsini tələb edirdilər. Sufrajist hərəkatı əvvəlcə dinc şəkildə (məsələn, parlament üzvlərinə və mütəşəkkil komitələrə məktublar göndərilməsi) aparılırdı, lakin bu hərəkətlər lazımi nəticə vermədikdən sonra daha qəddar metodlara əl atmaq məcburiyyətində qaldılar. Pəncərələri sındırdılar, daşlar atdılar, poçt şöbələrini atəşə tutdular və telefon naqillərini kəsdilər, həmçinin polislə qarşıdurmalarda iştirak etdilər və aclıq aksiyalarına başladılar. Sufrajistlərin əsas uğuru ümumdünya seçki hüququnun qəbul olunmasıdır (1920-ci ildə ABŞ-da, 1928-ci ildə Böyük Britaniyada).\nTransfeminizm transgender qadınların hüquqları uğrunda mübarizə aparan və bir çox feminist cərəyanın bəhs etmədiyi cinsiyyət kimliyi məsələlərini qaldıran bir feminist cərəyandır. Transfeminist hərəkat seksuallıq və transfobiya ilə mübarizə aparır və ikili cins sisteminə (qadın/kişi) uyğun olmayan digər insanları dəstəkləyir\nXəbərin orijinal ünvanı: https://news.milli.az/interest/794393.html\nFeminizmin əsas qolları haqqında sufrajistlərdən radikal feminizmə\nTibb Universitetinin qəzada həlak olan tələbələri -\nBakıda məktəb direktoru vəfat edib -\n30 Noyabr 2020 11:16


«1992-ci ildə il ərzində yığılan 790 min dollar rüsumu indi Gömrük Komitəsi bir saat iyirmi dəqiqəyə yığır».\nBunu Milli Məclisdə 2010-cu ilin dövlət büdcəsi layihəsi müzakirələrində Dövlət Gömrük Komitəsinin sədri Aydın Əliyev bildirib. İndiyə qədər dəfələrlə həm parlamentdə, həm müxtəlif mətbu orqanlarda dövlət büdcəsinin yarısı qədər vəsaitin korrupsiyaya uğradığını deyən millət vəkili Pənah Hüseyn isə dərhal həmin rəqəmləri günə, aya və ilə vurmaqla gömrükdə bir il ərzində nə qədər pul yığıldığını parlament müxbirlərilə hesablamağa başlayıb. Pənah Hüseyn:\n- Yəni deyilən rəqəmi - 790 min dolları 24 saata vuranda bu eləyir 18 milyon 960 min dollar.\nPənah Hüseyn deyir ki, real olaraq Dövlət Gömrük Komitəsinin sədri rüsum, Əlavə Dəyər Vergisi (ƏDV), aksiz vergisi şəklində büdcəyə daxil olmalı rəqəmi ortalığa qoydu.\nPənah Hüseynə görə, nəhayət ki, Dövlət Gömrük Komitəsi sədrinin mövcud rəqəmləri səsləndirməsilə gömrük gəlirlərinin həqiqi həcmi barədə neçə illərdən bəri davam edən mübahisələrə son qoyuldu.\n«CƏNAB PREZİDENT, YIĞILAN PULLARIN İÇƏRİSİNDƏ RÜSUM DA VAR»\nAzərbaycanda gömrük rüsumlarının büdcəyə tam çatmaması və ümumiyyətlə, gömrüklə bağlı həmişə mübahisəli rəqəmlər səslənib. Hələ 1994-cü ildə prezident Heydər Əliyevin yanında keçirilən müşavirədə Dövlət Gömrük Komitəsinin həmin vaxt sədri olan Tahir Əliyev də çıxışında mübahisəli rəqəmlər səsləndirmişdi. Heydər Əliyevin həmin mübahisəli rəqəmlərə aydınlıq gətirməsini istəyəndə, Tahir Əliyev rüsumla pulu qarışdırdığını bildirmişdi:\nTahir Əliyev: Hamı deyir gömrük pul alır, pul yığır, amma etiraf etmək lazımdır axı bunların içərisində rüsum da var. Mən öz işçilərimi müdafiə etmirəm. Həqiqət budur.\nHeydər Əliyev: Demək yığılan pulun içərisində rüsum da var. Bəs qalanı nədir? Mən sənin öz dediklərinin deyirəm, deyirsən pul yığırıq bunun içərisində rüsum da var, rüsum aydındır bu qanunun işidir, bəs o qalan nədir?\nTahir Əliyev: Yox mən dedim ki...\nHeydər Əliyev: Yox sən dediyin sözləri təkrar edirəm də mən. Deyirsən pul yığırıq bunun içərisində rüsum da var.\nTahir Əliyev: Möhtərəm prezident mən elə keçən dəfədən rüsumla pulu qarışdırmışam bir-biri ilə...Mənim fikrimcə, bunların hamısı puldur. Bu, rüsumdur, puldur hamısı puldur da, nə fərqi var?\nHeydər Əliyev: Sən bunu bilərəkdən qarışdırmısan, yoxsa bilməyərəkdən?\nTahir Əliyev: Bilmədən...\nHeydər Əliyev: Bəs bilmirsənsə onda bu işə necə rəhbərlik edirsən?\n«ELƏ İNDİ DƏ YIĞILAN PULLARDAN BİR AZ RÜSUM ÖDƏNİLİR»\nAXC hakimiyyəti dövründə Dövlət Gömrük Komitəsinin sədri olmuş İbrahim Vəliyev isə deyir ki, bu gün gömrükdən dövlət büdcəsinə gələn rüsumlar həqiqi daxil olmalı olan rüsumların heç 15 faizini təşkil eləmir. İbrahim Vəliyevə görə, əslində həmin pullar malın növünün sənədlərdə başqa cür göstərilməsi, qiymətinin aşağı salınması ya da gömrük nəzarətindən keçmədən daxil olması və s. yollarla büdcədən yayındırılır və mənimsənilir.\nİbrahim Vəliyev deyir ki, gömrük vəsaitlərinin hansısa aşağı məmur, müfəttiş səviyyəsində gizlədilməsi mümkün deyil:\n- Bunu elə-belə gizlətmək mümkün deyil. Əgər həmin vəsaitlər gizlədilirsə buna görə həmin sahəyə məsul olan birinci və digər şəxslər məsuliyyət daşıyır.\nİbrahim Vəliyevə görə, iş adamlarının, ölkəyə mal gətirən sahibkarların dediklərindən belə görünür ki, əslində elə indiki vəziyyət Gömrük Komitəsinin sabiq sədri Tahir Əliyevin dediyi kimidir:\n- O reallığı əks etdirir, yəni yığılan pullardan bir az da rüsum verilir. O, necə işləmişdisə elə də reallığı demişdi.\nİbrahim Vəliyevə görə, əslində oğurluq olan yerdə hər şey ya qorxudan, ya da çaşqınlıqdan üzə çıxır. Onun sözlərinə görə, əslində indi belə vəziyyət tək gömrüklə bağlı deyil, digər müxtəlif sahələr də var ki, yığılan vəsaitin az bir hissəsi büdcəyə gedib çıxır:\n- Real nəzarət olsa Azərbaycanın dövlət büdcəsi kəsrlə qəbul olunmamalı idi. Gömrükdən, vergidən və bəzi sahələrdən yığılan pulların hamısı büdcəyə getsə bununla büdcənin yarıdan çoxunu doldurmaq olar.\nİbrahim Vəliyevə görə, elə bəzi komitə və nazirliklərdə işçilərə rəsmi maaşdan əlavə verilən paket maaşlar büdcədən gizlədilən pullardır. Sabiq komitə sədri deyir ki, elə bu səbəbdən də büdcə kəsrlə yerinə yetirilir.\n2010-cu ilin büdcə layihəsində gömrükdən büdcəyə çatacaq vəsait 1 milyard 100 milyon manat proqnozlaşdırılır. Adətən bütün illər üzrə proqnozlaşdırılan rəqəmlər komitə tərəfindən 100 faiz yerinə yetirilir.


Suriya və Livandan Qarabağa köçürülən ermənilər silahlı muzdlular kimi də istifadə edilirlər – AzTV-də MÜZAKİRƏ\n12 Sentyabr 2020 22:49\nErmənistan işğalda saxladığı Azərbaycanın Dağlıq Qarabağ bölgəsinə Suriya və Livandan erməniləri gətirərək qanunsuz şəkildə orada məskunlaşdırmaqdadır. Bununla Azərbaycanın beynəlxalq hüquqda tanınan ərazi bütövlüyünü pozan Ermənistan bütün hüquq və konvensiyaları tapdaq altına atır. Rəsmi Yerevan bu addımı ilə sülhdə maraqlı olmadığını, regionda münaqişənin alovlanmasına çalışdığını bir daha ortaya qoymaqdadır.\nTrend-in məlumatına görə, Azərbaycan Televiziyasının (AzTV) "Hədəf" analitik informasiya proqramında sözügedən məsələ müzakirəyə çıxarılıb. Proqramın qonağı olan Milli Məclisin deputatları Anar İsgəndərov və Ramil Həsən, politoloq Zaur Məmmədov Ermənistanın işğalçılıq, qeyri-qanuni məskunlaşdırma siyasətinin yaradacağı fəsadlar haqqında fikirlərini bildiriblər. Verilişə videobağlantı vasitəsilə qoşulan Türkiyə Böyük Millət Məclisinin sabiq deputatı Sinan Oğan və Rusiyadan olan politoloq Sergey Markov mövzu ətrafında mülahizələrini səsləndiriblər.\nQeyd olunub ki, Ermənistanın işğal olunmuş ərazilərimizdə apardıqları qeyri-qanuni məskunlaşdırma Cenevrə Konvensiyasının kobud şəkildə pozulmasıdır ki, bunu Azərbaycan müstəqil dövlət olaraq dünya birliyinə bəyan edir. Vurğulanıb ki, Dağlıq Qarabağda məskunlaşdırılan əhali faktiki olaraq Ermənistanın məsuliyyətsiz, avantürist siyasətinin qurbanına çevrilir. Ermənistan həmçinin Suriya və Livandan köçürülən insanları silahlı muzdlular kimi də istifadə edir. Həmçinin işğalçı ölkə Azərbaycan ərazilərində bu vasitə ilə demoqrafik vəziyyəti dəyişməyə çalışır. Proqramın qonaqları Ermənistanın işğalçılıq siyasəti, onun mahiyyəti və gətirib çıxaracağı nəticələr barədə ətraflı fikirlərini bildiriblər.\n"Hədəf" verilişini tam şəkildə "YouTube" kanalımızdan izləyə bilərsiniz: https://www.youtube.com/watch?v=_DPuGsO0IU0\n23 Sentyabr 22:55 7 517 Murad Dadaşov onu da "Xəzər"ə GƏTİRDİ - FOTO\n23 Sentyabr 21:14 7 307 Rəmişin həyat yoldaşı Minadan üzr istədi, Mina isə onu "ələ saldı"\n23 Sentyabr 17:17 6 776 Bu gün Azərbaycanda koronavirusa yoluxanların sayı artdı - CƏDVƏL\n23 Sentyabr 17:59 5 349 İmkanlı adamların qarajlarında saxladığı BU MAŞINLAR DA YIĞILA BİLƏR - FOTO\n00:01 5 071 Günün qoroskopu: yaranmış situasiyanı təhlil edin\n23 Sentyabr 18:29 3 891 “Əvvəllər bir "saroçka"ya 1500-2000 verməyi düşünürdüm” - Günel Ələkbərova - VİDEO\n06:22 3 431 Ali təhsil müəssisələrinə qəbul nəticələri açıqlanıb - YENİLƏNİB\n21 Sentyabr 10:26 18 605 Ermənistana "müharibə" əmri verilib - Azərbaycan terrorçularla savaşacaq\n21 Sentyabr 10:06 17 273 Səfərbərlik və Hərbi Xidmətə Çağırış üzrə Dövlət Xidməti məlumat yaydı\n22 Sentyabr 19:09 16 682 Bakıda ərini xüsusi amansızlıqla qətlə yetirən qadınla bağlı YENİ XƏBƏR - FOTO\n21 Sentyabr 01:30 14 685 Nofəl Süleymanov Bəturə Hüseynovayla sevgili olub? - İki ildir ki... - AÇIQLAMA\n20 Sentyabr 16:41 12 660 Türkan icra nümayəndəsinin oğlu öz bacısını öldürdü - Bakıda dəhşətli ailə faciəsi - FOTO\n22 Sentyabr 15:03 11 343 Azərbaycanda toylar bərpa edilir, göstəriş verildi - İDDİA\n21 Sentyabr 14:30 11 016 Böyük Qarabağ savaşı istisna deyil


Azərbaycan Xalq Cümhuriyyəti -100 » Ədəbiyyat.AZ - Ədəbi yazılar, məqalələr, son xəbərlər, kitablar, poeziya\nEdebiyyat.az » Proza » Azərbaycan Xalq Cümhuriyyəti -100\n21:16, 28 may 2019\nFətəli xan Dumada Müsəlman fraksiyasının üzvü idi, hökumətin köçürülmə siyasətinin əleyhinə çıxış edirdi, siyasi əqidədə kadetlərpartiyasına daha çox üstünlük verirdi. 1917 Fevral inqilabından sonra həmin ilin aprelində Bakı 1-ci Qafqaz müsəlmanları qurultayının iştirakçısı olub; may ayında isə Moskvada keçirilən 1-ci Ümumrusiya müsəlman qurultayında Ümumrusiya müsəlman Şurasının İcraiyyə Komitəsinin üzvü seçilir. Bitərəf kimi 26-31 oktyabrda "Müsavat" partiyasının 1-ci qurultayında iştirak etmişdir. O, Azərbaycana Rusiyanın tərkibində muxtariyyət verilməsi haqqında müsavatçıların tələbini dəstəkləyirdi. 1917-ci ilin oktyabrından 1918-ci ilin aprelinədəkBakı şəhər Dumasına rəhbərlik etmişdir. Zaqafqaziya komissarlığında1917-ci ilin15 noyabrından 1918-ci ilin 10 fevralınadək xalq maarif komissarı olmuşdur. 1918-ci ilin 10 fevralından -26 mayadək Zaqafqaziya Seyminin üzvü və "Müsavat" və demokratik bitərəf qrupun fraksiyasına daxil idi. Həmin ilin aprel ayından Zaqafqaziya hökumətinin ədliyyə naziri təyin olunub. 27 maydan — 7 dekabradək Müvəqqəti Azərbaycan Milli Şurasının üzvü. Mayın 27-dən isə Milli Şuranın icraiyyə komitəsinin sədri kimi fəaliyyət göstərmişdir.\nYazdı: Emin Sərdarov,


Xəbər 13/08/2020 18:27\n“Qafqazinfo” bu məqamda Həsənov Eldar Hümbət oğlunun dosyesini təqdim edir.\nOxumağa dəyər: Helsinki hava limanında koronavirusu aşkarlamağın yeni üsulunu tapıblar\nAçar sözlər:axtarış, Azərbaycan, büdcə, Monteneqro, məhkəmə\nRusiyada son bir gündə daha 7 212 nəfərə COVID-19 diaqnozu qoyulub. Bu barədə ölkənin Operativ Qərargahı məlumat…\nAzərbaycan Prezidenti İlham Əliyev sentyabrın 25-də Avropa İttifaqının Cənubi Qafqaz üzrə xüsusi nümayəndəsi Toivo Klaarı…\nMüdafiə nazirinin təsdiq etdiyi 2020-ci ilin döyüş hazırlığı planına uyğun olaraq tank və artilleriya bölmələri…\nMilli Məclisin sentyabrın 30-da keçiriləcək plenar iclasının gündəliyi açıqlanıb. Iclasın gündəliyinə 22 məsələ daxil edilib. …\nBelaruslu oyun dizayneri Andrey Maksimov “Youtube” kanalında təhlükəsizlik qüvvələrinə videomüraciət ünvanlayıb. O, videoda etirazları dağıdan maskalı…\nUkraynada daha 3 565 nəfərə COVID-19 diaqnozu qoyulub. Bunu ölkənin Milli Təhlükəsizlik və Müdafiə Şurası…\nKim Çen In ilk dəfə üzr istədi\nKoreya Xalq Demokratik Respublikasının (KXDR) başçısı Kim Çen In Cənubi Koreya vətəndaşının öldürülməsinə görə rəsmi Seuldan…\n“Rusların hansı mövqedə olmasından asılı olmayaraq, torpaqlarımızı azad etməliyik”\nSentyabrın 20-dən başlayaraq Ermənistan silahlıları Qarabağ cəbhəsində və Azərbaycanın dövlət sərhəddinin Tovuz-Qazax rayonu istiqamətində hərbi…\n“Bu, Ermənistanın 1949-cu il Cenevrə Konvensiyasını kobud şəkildə pozmasıdır” – Könül Nurullayeva\nSon aylar Ermənistanın Azərbaycanın işğal olunmuş ərazilərində Yaxın Şərq ölkələrindən terrorçu və digər kriminal elementlər…\nHər iki partiyadan olan amerikalı senatorlar Berlində intoksikasiyadan müalicə olunan rusiyalı müxalifətçi Aleksey Navalnı ilə…\nAmerikanın “Google” kompaniyasının servislərinin işində problemlər müşahidə olunur. Bu barədə məşhur internet resurslarının işini izləyən…\nAmerikalı senatorlar Rusiya rəsmilərinə qarşı sanksiya tətbiq edilməsini təklif ediblər. Bu barədə məlumat Demokrat Senator…


Bu hadisə 20 il əvvəl baş verib. O vaxt mənim 32, dostumunsa 28 yaşı vardı. Bizim əqidəmiz çayla qəhvə kimi fərqli olsa da zamanın ayrı-ayrı dolanbaclarında tapışıb dost ola bilmişdik. Qışın çovğunlu, sərt küləkli günlərinin birində onunla görüşüb dərdləşmək üçün hardasa oturmağı qərara aldıq. Həmin çay evi indiyədək xatirimdədir. Ovuclarımızı üfürüb əyləşəndə iki qədəh vodka gillətməyi təklif etdim. Gözlərini yerə dikib uzun sükutdan sonra razılaşdı. Özümüzə gəlib sonradan həyatımızı dəyişən söhbətə başladıq.\n- Qədir, səninlə dostluğumuzun tarixi on ildən az deyil. Bu illər ərzində demək olar ki, hər şey haqqında fikirlərimizi bölüşüb, nigarançılıqlarımızdan bir-birimizi hali etmişik. Düşünürəm ki, bir məsələni aydınlaşdırmağa vaxtımız yetməyib.\n- Qəribədir, mən də oxşar fikirlərin həngaməsində sağa-sola döyükürəm. Ancaq sən başladın, özün ilahi həqiqəti söylə.\n- Sən həqiqət dedin. İndicə həqiqət sözünü işlətdin. - Bunu qışqırıqvari səsləndirəndə çiynimə vurub rahat olmağımı rica etdi.\n- Hə Əlibəy, mən həqiqət dedim.\n- Lütfkar dostum, məsələ elə burasındadır. Biz heç vaxt həqiqətin nə olduğu barəsində danışmamışıq, mübahisə etməmişik, bəlkə də heç düşünməmişik.\n- Mən onu tapmışam...\n- Necə biridir? Tez söylə maraqdan dəli ola bilərəm. - Bədənimdə ağır, isti bir məxluqun hərəkət etdməsini hiss edirəm. Sanki o daxili orqanlarımın şəklini çəkən fotoqraf hörümçəkdir.\n- Həqiqət tanrıya inanıb ona sədaqətli olmaqdır.\n- Məgər azdır?\n- Bu sənin son qərarındır?\n- Həm də ilk qərarım.\n- Yaxşı, içimdəki hörümçək ödümü, bağırsaqlarımı gəmirərək fışıltılı səslə bəyan edir ki, axmaq Əlibəy, bir neçə gözəl qadını tovlayıb və onlarla yatağa girəndən sonra məşum sualına cavab tapa bilərsən .Qədir, əməl etməsəm bütün içalatımı dişləyib udacaq.\n- Dəli olmusan, nə hörümçək, hansı qadınlar?\nİkinci qədəhi boşaltmaq istəyirəm. Qədir içməyəcəyində inad edir. Çox üzərinə getmirəm. İri uduma qədəhi qurudub əlimin arxasıyla ağzımı silirəm.\n- Dostum, hərəmiz öz istədiyimiz kimi onu tapmağa çalışaq. Sən artıq tapdığını desən də fikirlərini qətiləşdir.\n- Yəni tanrıya bağlılığımı, özümü onun zavallı bəndəsi hesab etdiyimi sübut etməliyəm?\n- Tamamilə düz dedin.\nAradan bir xeyli gün keçdi. Əlimə düşən birinci qadın rus əsilli sarışın gözəlçə idi. Onunla əylənib səhərədək sevişdik. Bədəni pis deyildi. Ayaqlarını kürəyimə sıxıb rusca söyüşlər söyürdü. Üç gün bir yerdə qalandan sonra gizlicə bəzi qeydlərimi aparıb ondan canımı qurtardım. Dostumsa məscidə gedir, ayinlərə qoşulur, əzan səsinə yuxudan tələm-tələsik qalxardı. Mənə doğru yolda olmadığımı, tanrının əzəmətli cığırları ilə irəliləməyin vacibliyindən uzun-uzadı danışardı. Növbəti iki qadınla macəra dolu həftə keçirib təəssüratlarımı yazdım. Sualıma dolğun cavabı tapa bilmədikcə əsəbiləşir, vərəqləri param-parça edir, acığımı tünd şərab şüşələrini boşaldıb zibil qutusuna qolazlamaqla çıxırdım.\nDostumu müşahidə etmək həvəsi məni sarsıtdığından tezdən yuxulu-yuxulu məscidin önünə gəldim. İçəri girməyə ehtiyat edirdim. Elə bil gözəgörünməz qüvvə buraya yaramadığımı, qaynar cəhənnəm suyunda bişməyə hazır olmağımı gözləməyi, ilahi məbəddən rədd olmağı pıçıldayırdı. Palçıqlı çəkmələrimi qranit pilləkənlərə toxundurub çəkirdim. Qərara aldım ki, dostumu çöldə gözləyim. Dəqiqələr ötdükcə özümü qınayır, yöndəmsiz əməllərimdən heç bir nəticə əldə etmədiyimə görə məyusluğun qaramatında sıxılırdım. Daxilimdəki hörümçək halıma məhəl qoymayıb ciyərlərimi didişdirməkdə idi. Dostum çıxanda qabağına yüyürüb halını xəbər aldım. Məni diqqətlə süzüb burnunu çəkdi. Ağzımdan spirt qoxusu gəldiyinə görə ondan kənar dayanmağımı xahiş etdi. Gözlərim öləzimişdi. Dodaqlarım titrəyir, sözləri quraşdırıb çıxara bilmirdi. Bu acınacaqlı son idi. Onu itirdiyimə şübhəm qalmamışdı. Həqiqəti tapmaq naminə ən yaxın dostumu əbədi olaraq tanrının ixtiyarına buraxmağı həzm edə bilmirdim.\nEvimə qayıdıb çarpayıya sərələndim. Dayanmadan hönkürüb yerimdə vurnuxurdum. Sifətimə dalbadal sillələr ilişdirib həqiqəti söyürdüm. Niyə ona bu amansız təklifi etdim? NİYƏ?\nBir ay keçdi. Bu müddətdə ondan uzaq gəzməyi bacara bilmişdim. Yeni 2-3 qadınla tanış olub yatağıma qonaq eləmişdim. Məlum sual qulaqlarımda uğuldayır, baxışlarımdan çəkilmirdi. Get-gedə pulum tükənir, ağrılarım şiddətlənirdi. Sərgərdan həyatına qovuşmağa az addım qalmışdı. Olanların fərqinə varmayıb, gözəlçələrlə və ölümlə əylənirdim. Beş dəqiqə sonra nə olacağı eynimə deyildi.\nAltı aydan sonra evimi satıb kirayə tutduğum mənzildə yaşamağa başladım. Həkimin yazdığı dərmanların siyahısını şövqlə cırıb otağa səpələmişdim. Möhkəm, dayanıqlı bədənimdən əsər-əlamət qalmamışdı. Saçlarım tökülmüş, ovurdlarım batmışdı. Sualı yol boyu öz-özümə səsləndirəndə ətrafdakılar dəli olduğumu düşünüb kənar gəzirdilər. Laqeyd rəftarlarına göz yumub həyatım bahasına başa gəlsə də cavabı tapmaqda israrlıydım. Daha qadınlar məni qəbul eləmirdilər. Miskin eybəcəri, zırrama dəlini kim sevər ki?\nUğursuz günlərin birində, bürkülü havada skamyaya yayxanıb gedən-gələnə baxırdım. Cır-cındır sırıqlısında, üzü-başı qıllı, ucaboy kişi mızıltıyla salam verib yanımda əyləşdi. Cibindən çıxardığı xırda şüşəni başına çəkəndə qeyri-ixtiyari ağzım sulandı. Üzünü mənə çevirib içmək istədiyimi hiss edibmiş kimi qonaq olmağı təklif etdi. Təntənəli dəvətdən imtina etməyib şüşəni əlindən aldım. Ağzıma dirəyib səsli udumlardan sonra geri qaytardım. Sifətini təlxəklər kimi əyib gülümsündü.\n- Qardaş, problemli adama oxşayırsan.\n- Problem? - Ona baxıb istəmədən səsimi qaldırdım - Bütün həyatım lənətə gəlmiş sualın ucbatından eybəcərliyə gömülüb.\n- Səni başa düşürəm.\n- Məni heç vaxt başa düşə bilmərsən. Etiraz etməsən bir qurtum içmək istəyərdim. - Şüşəni uzadır. Alıb yarısınadək boş olan şərabdan içirəm.\n- Bəs o hansı sualdır?\n- Həyatını məhv edən sualı deyirəm.\n- Hə, mən həqiqəti axtarıram. Düz bir ildir. Başa düşürsən? Hər şeyimi itirməyə göz yumub onu tapmaq üçün bədənimi, arzularımı, şəxsiyyətimi - hətta onu da - təslim etmişəm.\n- Sən onu tanıyırsanmı?\n- Əşşi, həqiqəti dəə...\n- Nəysə anlamadım.\n- Qulaq as, tutalım mən həqiqətin əlimdəki şüşənin içindəkindən ibarət olduğunu dedim. Məcbur olub inanacaqsa, ya yox? Sən ki, onu tanımırsan.\nKişinin sözlərindən dəhşətə gəlib yerimdən sıçradım. Var gücümlə qaçıb dostumu tapmaq üçün tələsirdim. Həyatımı tar-mar edən əcaib suala elə özü kimi xudpəsənd cavabı tapmışdım. Ürəyimdə dostumu səsləyib mənimlə danışmağını yalvarırdım. "Qədir, Qədiiiir, daha həqiqəti axtarmıram, çünki tanımıram onu. Eeeyy...mən səni axtarıram, səniiiii...hardasan?"